cyanic-selkie/wikianc huggingface dataset:
ഇന്ത്യ (പൗരസ്ത്യ സുറിയാനി മെത്രാസന പ്രവിശ്യ)
ഏഴാം നൂറ്റാണ്ട് മുതൽ നിലനിന്നുവരുന്ന പൗരസ്ത്യ സുറിയാനി സഭയുടെ ഒരു സഭാ പ്രവിശ്യ ആണ് ഇന്ത്യാ മെത്രാസനം (സുറിയാനി: ബേഥ് ഹെന്ദായേ). ഇന്ത്യയിലെ മലബാർ പ്രദേശം (കേരളം) വളരെക്കാലമായി മാർത്തോമാ നസ്രാണികൾ എന്നറിയപ്പെടുന്ന ഒരു പൗരസ്ത്യ ക്രിസ്ത്യൻ സമൂഹത്തിന്റെ കേന്ദ്രമായിരുന്നു. ഒന്നാം നൂറ്റാണ്ടിൽ തോമാശ്ലീഹായുടെ സുവിശേഷ പ്രവർത്തനത്തിൽ നിന്നാണ് ഈ സമൂഹം അതിന്റെ ഉത്ഭവം കണക്കാക്കുന്നത്. കിഴക്കിന്റെ സഭയുടെ പരമ്പരാഗത ആരാധനാക്രമമായ പൗരസ്ത്യ സുറിയാനി ആചാരക്രമമാണ് ഇന്ത്യയിലെ ക്രിസ്ത്യൻ സമൂഹങ്ങൾ ഉപയോഗിച്ചിരുന്നത്. സഭയുടെ ദൈവശാസ്ത്രത്തിന് അനുസൃതമായി അവർ പലപ്പോഴും നെസ്റ്റോറിയനിസം എന്ന് തെറ്റായി പരാമർശിക്കപ്പെടുന്ന, പൗരസ്ത്യ സുറിയാനി ദൈവശാസ്ത്രവും സ്വീകരിച്ചു. മാർത്തോമാ നസ്രാണികളും കിഴക്കിന്റെ സഭയും തമ്മിലുള്ള ബന്ധം എപ്പോഴാണ് സ്ഥാപിതമായതെന്ന് വ്യക്തമല്ല. തുടക്കത്തിൽ, അവർ പാർസ് മെത്രാസനത്തിന്റെ പ്രവിശ്യയിൽ ഉൾപ്പെട്ടവരായിരുന്നു. എന്നാൽ ഏഴാം നൂറ്റാണ്ടോടെ ആ പ്രവിശ്യയിൽ നിന്ന് വേർപെടുത്തപ്പെട്ടു. കിഴക്കിന്റെ കാതോലിക്കോസ് അവർക്കായി സ്വന്തമായി മെത്രാപ്പോലീത്തമാരെ നൽകിത്തുടങ്ങി. 1552ൽ കിഴക്കിന്റെ സഭയിൽ ഉണ്ടായ പിളർപ്പോടുകൂടി സഭയിലെ ഒരു വിഭാഗം കത്തോലിക്കാ സഭയുടെ സഭാസംസർഗ്ഗത്തിലും മാർപ്പാപ്പയുടെ അധികാരത്തിന് കീഴിലുമുള്ള കൽദായ കത്തോലിക്കാ സഭ രൂപീകരിച്ചു. തുടർന്നുള്ള ദശകങ്ങളിൽ കൽദായ കത്തോലിക്കാ മെത്രാന്മാരും കേരളത്തിലെ സഭാംഗങ്ങളുടെ ആത്മീയ നേതാക്കന്മാരായി. 1555ൽ കൽദായ കത്തോലിക്കാ സഭയുടെ ഇന്ത്യയിലെ മെത്രാസനം അങ്കമാലി ആസ്ഥാനമായി മാർപ്പാപ്പയുടെ അംഗീകാരത്തോടെ പ്രവർത്തനമാരംഭിച്ചു. എന്നാൽ 1599ൽ നടന്ന ഉദയംപേരൂർ സൂനഹദോസിന് ശേഷം കേരളത്തിലെ മാർത്തോമാ നസ്രാണികൾ റോമൻ ലത്തീൻ കത്തോലിക്കാ സഭയുടെ അധികാരത്തിന് കീഴിലാവുകയും അവരുടെ അങ്കമാലി അതിരൂപത നിർത്തലാക്കപ്പെടുകയും അതിന് പകരമായി പോർച്ചുഗീസ് പാദ്രുവാദോയുടെ കീഴിൽ അവർക്കായി ഒരു രൂപത സ്ഥാപിതമാവുകയും ചെയ്തു. ഇതിനെതിരെ സുറിയാനി നസ്രാണി സമൂഹം നടത്തിയ ചെറുത്തുനിൽപ്പ് 1653ലെ കൂനൻ കുരിശ് സത്യത്തിൽ കലാശിച്ചു. എന്നാൽ ഇതിനേത്തുടർന്ന് നസ്രാണികളുടെ ഇടയിൽ ഭിന്നതയുണ്ടായി. ഒരുവിഭാഗം മാർപ്പാപ്പയുടെ കീഴിലും എന്നാൽ പോർച്ചുഗീസ് പദ്രുവാദോയിൽ നിന്ന് സ്വതന്ത്രമായും നിലകൊണ്ടു. മറുവിഭാഗം അന്ത്യോക്യൻ സുറിയാനി ഓർത്തഡോക്സ് സഭയുമായി ബന്ധം സ്ഥാപിച്ചു. അങ്ങനെ പഴയകൂറ്റുകാർ എന്നും പുത്തങ്കൂറ്റുകാർ എന്നും രണ്ട് വിഭാഗങ്ങളായി ഇവർ പിരിഞ്ഞു.
ഇതിൽ പഴയകൂറ്റുകാർ പൗരസ്ത്യ സുറിയാനി ആചാരാനുഷ്ഠാനങ്ങൾ നിലനിർത്താൻ ഉത്സുകരായിരുന്നു. പൂർവ്വിക പൗരസ്ത്യ സുറിയാനി മെത്രാസനം പുനരുജ്ജീവിപ്പിക്കാനുള്ള ശ്രമങ്ങൾ കിഴക്കിന്റെ സഭയുടെ ഹൃദയഭൂമിയായ മെസപ്പൊട്ടാമിയയിൽ നിന്നും ഇന്ത്യയിലെ പഴയകൂറ്റുകാരുടെ ഇടയിൽ നിന്നും തുടർച്ചയായി നടന്നുകൊണ്ടിരുന്നു. ഇതിൽ ഏറ്റവും സജീവമായത് കൽദായ കത്തോലിക്കാ സഭയായിരുന്നു. എങ്കിലും ഈ ശ്രമങ്ങൾ ശാശ്വതമായി ഫലമണിഞ്ഞത് അസീറിയൻ പൗരസ്ത്യ സഭയുടെ കീഴിലുള്ള കൽദായ സുറിയാനി സഭയുടെ രൂപീകരണത്തോടെയാണ്.
അവലംബം
വർഗ്ഗം:പൗരസ്ത്യ സുറിയാനി മെത്രാപ്പോലീത്തൻ പ്രവിശ്യകൾ
കൊണ്ഡ ഭാഷ (ഇന്ത്യ)
കൊണ്ഡ അഥവാ കൂബി ആന്ധ്രാ പ്രദേശിൽ കൊണ്ഡ​ർ എന്ന വർഗ്ഗക്കാർ സംസാരിക്കുന്ന ഭാഷയാണ്.
വർഗ്ഗം:ദ്രാവിഡഭാഷകൾ
ചാതം, മസാച്യുസെറ്റ്‌സ്
ചാതം അമേരിക്കൻ ഐക്യനാടുകളിലെ  മസാച്യുസെറ്റ്‌സ് സംസ്ഥാനത്ത് ബാർൺസ്റ്റബിൾ കൗണ്ടിയിൽ സ്ഥിതിചെയ്യുന്ന ഒരു പട്ടണമാണ്. കേപ് കോഡിന്റെ തെക്കുകിഴക്കൻ അറ്റത്തായി സ്ഥിതിചെയ്യുന്ന ചാത്തം ചരിത്രപരമായി ഒരു മത്സ്യത്തൊഴിലാളി സമൂഹമാണ്. 1664-ൽ ഇംഗ്ലീഷ് കുടിയേറ്റക്കാർ ആദ്യമായി സ്ഥിരതാമസമാക്കിയ ഈ ടൗൺഷിപ്പ് ഈ പ്രദേശത്തെ തദ്ദേശീയ ജനസംഖ്യ ഉപയോഗിക്കുന്ന ഭാഷയിലെ ഒരു പദത്തെ അടിസ്ഥാനമാക്കി മോണോമോയിറ്റ് എന്ന് ആദ്യം വിളിച്ചിരുന്നു. 1712 ജൂൺ 11 ന് ഒരു പട്ടണമായി സംയോജിപ്പിക്കപ്പെട്ട ചാത്തം, ഒരു വേനൽക്കാല റിസോർട്ട് പ്രദേശമായി ഇക്കാലത്ത് അറിയപ്പെടുന്നു. 2020 ലെ യു.എസ്. കനേഷുമാരി പ്രകാരം 6,594 ജനസംഖ്യയുണ്ടായിരുന്ന പട്ടണത്തിലെ ജനസംഖ്യ വേനൽക്കാലങ്ങളിൽ 25,000 വരെയായി ഉയരാറുണ്ട്. ചാത്തം (CDC), സൗത്ത് ചാത്തം, നോർത്ത് ചാത്തം, വെസ്റ്റ് ചാത്തം എന്നിങ്ങനെ നാല് ഗ്രാമങ്ങളെ പട്ടണം ഉൾക്കൊള്ളുന്നു. മോണോമോയ് ദേശീയ വന്യജീവി സങ്കേതവും പ്രവർത്തനരഹിതമായ മോണോമോയ് പോയിന്റ് ലൈറ്റും മോണോമോയ് ദ്വീപ് സ്ഥിതി ചെയ്യുന്നു. യുണൈറ്റഡ് സ്റ്റേറ്റ്സ് കോസ്റ്റ് ഗാർഡ് പ്രവർത്തിപ്പിക്കുന്ന പ്രവർത്തന സജ്ജമായ ഒരു ലൈറ്റ് ഹൗസായ ചാത്തം ലൈറ്റ് ഇവിടുത്തെ ഒരു ജനപ്രിയ ആകർഷണമാണ്.
ചരിത്രം
യൂറോപ്യൻ കോളനിവൽക്കരണത്തിന് മുമ്പായി ഈ പ്രദേശത്ത് അധിവസിച്ചിരുന്ന തദ്ദേശീയ അമേരിക്കൻ ഗോത്രങ്ങളിൽ നൗസെറ്റ് ജനതയും, പ്രത്യേകിച്ച് മനോമോയ് അല്ലെങ്കിൽ മോണോമോയ് ജനതയും ഉൾപ്പെട്ടിരുന്നു. അവർ വിഹരിച്ചിരുന്ന ഈ വിസ്തൃതമായ ഭൂപ്രദേശങ്ങൾ അവരുടെ പ്രാദേശിക ഭാഷയിൽ മനമോയിക്ക് അല്ലെങ്കിൽ മോണോമോയിറ്റ് എന്നാണ് അറിയപ്പെട്ടിരുന്നത്. പര്യവേക്ഷകനായ സാമുവൽ ഡി ചാംപ്ലെയിൻ 1606 ഒക്ടോബറിൽ "പോർട്ട് ഫോർച്യൂൺ" എന്ന് നാമകരണം ചെയ്ത ഒരു സ്ഥലത്ത് വന്നിറങ്ങി നൗസെറ്റ് ജനതയുമായി ബന്ധപ്പെട്ടു (ഒപ്പം ഏറ്റുമുട്ടുകയും ചെയ്തു). ഏകദേശം പന്ത്രണ്ട് വർഷങ്ങൾക്ക് ശേഷം മറ്റൊരു പറ്റം യൂറോപ്യന്മാർ ഇതിന് "സട്ട്ക്ലിഫ്സ് ഇൻലെറ്റ്സ്" എന്ന പേര് നൽകി. രണ്ടു പേരുകളും നിലനിന്നില്ല എന്നുമാത്രമല്ല 1664-ൽ ഇംഗ്ലീഷ് കുടിയേറ്റക്കാർ മോണോമോയിറ്റിലെത്തുന്നതുവരെ ഈ സ്ഥലം സ്ഥിരമായി യൂറോപ്യന്മാർ കൈവശപ്പെടുത്തിയിരുന്നുമില്ല. 1712 ജൂൺ 11-ന് ഇത് ഒരു സംയോജിപ്പിക്കപ്പെട്ട സമയത്ത് ഇംഗ്ലണ്ടിലെ കെന്റിലെ, ചാത്തം പട്ടണത്തിൻറെ പേരിൽ പുനർനാമകരണം ചെയ്യപ്പെട്ടു. 1797 ഫെബ്രുവരി 7-ന് സ്ട്രോങ് ഐലൻഡും അതിന്റെ സമീപപ്രദേശവും പിടിച്ചടക്കിയതോടെ പട്ടണത്തിൻറെ പ്രദേശം വികസിച്ചു.
അമ്പലക്കുളം
ക്ഷേത്രങ്ങളോട് അനുബന്ധിച്ചുള്ള ജലസംഭരണികളാണ് അമ്പലക്കുളം. കാവുകളിലും ഇത്തരം കുളങ്ങൾ കാണപ്പെടുന്നു.
ചരിത്രം
പ്രാചീനകാലം മുതൽക്കുതന്നെ അമ്പലക്കുളങ്ങൾ നിലനിന്നിരുന്നതായി ഐതിഹ്യങ്ങളിൽ കാണാം. നൂറ്റാണ്ടുകൾക്ക് മുൻപ് സ്ഥാപിതമായ എല്ലാ ക്ഷേത്രങ്ങൾക്കും വളരെ വിശാലമായ കുളങ്ങളുള്ളതായി കാണാം.
നിർമ്മാണം
വാസ്തുശാസ്ത്രപ്രകാരമാണ് ഇവയുടെ നിർമ്മിതി. അമ്പലക്കുളത്തിനു ചുറ്റും കൽപ്പടവുകളുള്ള ധാരാളം കടവുകൾ, സ്ത്രീകൾക്കും പുരുഷൻമാർക്കും വെവ്വേറെ കുളിപ്പുരകൾ. മലിനജലം ഒഴുകിവീഴാതിരിക്കുന്നതിനുള്ള സംരക്ഷണഭിത്തി തുടങ്ങിയവ പൊതുവായി കാണപ്പെടുന്നു.
അമ്പലക്കുളവും ജലസംരക്ഷണവും
ഒരു നാടിന്റെ കാർഷിക സംസ്കൃതിയിൽ അമ്പലക്കുളങ്ങൾക്ക് വലിയ സ്ഥാനമുണ്ട്. ഇത്തരം കുളങ്ങൾക്ക് സമീപമുള്ള മറ്റ് ജലസ്രോതസ്സുകളിൽ നിന്നും കൃഷിക്കാവശ്യമായ ജലം സമൃദ്ധമായി ലഭിക്കുന്നു.
അവലംബം
വർഗ്ഗം:കുളങ്ങൾ വർഗ്ഗം:ക്ഷേത്രങ്ങൾ
മാമണ്ണൂർ മഠം
മടവൂർ ഗ്രാമത്തിന്റെ ചരിത്രം തുടങ്ങുന്നത് ഈ മഠത്തിൽ നിന്നാണ്. എന്നാൽ ഇത്രയും ചരിത്ര പ്രാധാന്യം ഉള്ള സ്ഥലം തകർച്ചയുടെ വക്കിൽ ആണ്. ഈ മഠത്തിന്റെ ഭൂരിഭാഗവും തകർന്ന അവസ്ഥയിൽ ആണ്. ഇനി കുറച്ചു നാൾ കൂടിയേ ചിലപ്പോൾ ഈ ശേഷിക്കുന്ന ഭാഗം നിലനിലിക്കുകയുള്ളു.
നൂറ്റാണ്ടുകൾക്ക് മുൻപ് മാണ്ഡവ്യൻ എന്നൊരു മുനി പൂജാദി കർമങ്ങൾക്ക് വേണ്ടി നിരവധി ബ്രാഹ്മണരെ ഇവിടെ കുടിയിരുത്തുകയും അവരുടെ താമസത്തിനു നാടിന്റെ ഒട്ടേറെ ഭാഗങ്ങളിൽ മഠം നിർമിക്കുകയും ചെയ്യ്തു ( മടവൂർ എന്ന പേര് വരാൻ ഇതാണ് കാരണം ) മംഗലാപുരത്തു നിന്നാണ് ബ്രാഹ്മണർ ഇവിടേക്ക് വന്നത് പറയപ്പെടുന്നു.
ഈ മഠത്തെ പറ്റി ധാരാളം കഥകൾ നാട്ടുകാർക്കിടയിൽ നിലനിൽക്കുന്നുണ്ട്. എട്ടുവീട്ടിൽ പിള്ളമാരെ ഭയന്ന് മാർത്താണ്ഡ വർമ്മ ഒളിച്ചു നടന്ന കാലത്ത് ഇവിടെ വരികയുണ്ടായി വേഷം മാറി അദ്ദേഹം മഠത്തിൽ താമസിക്കുകയുണ്ടായി. അവിടത്തെ കാർണവരും മാർത്താണ്ഡ വർമ്മയും ചൂതുകളിച്ചു കൊണ്ടിരുന്നപ്പോൾ കാരണവർ ചൂതുകളിയിലെ കാലാളെ വെട്ടുമെന്ന് ഉദ്ദേശിച്ചു വെട്ടും എന്ന് പറയുക ഉണ്ടായി എന്നാൽ ഇത് കെട്ട മാർത്താണ്ഡ വർമ്മ തന്നെ ഉദ്ദേശിച്ചാണ് പറഞ്ഞതെന്ന് തെറ്റ് ധരിക്കുകയും തന്നെ കാർണവർക്ക് മനസിലായി എന്ന് തെറ്റിദ്ധരിച്ചു കൊണ്ട് അവിടം വിടുക ഉണ്ടായി. പിന്നീട് എട്ടു വീട്ടിൽ പിള്ളമാരെ വകവരുത്തി തിരുവിതാംകൂറിലെ രാജാവായ ശേഷം മഠത്തിന് വിലക്കേർപ്പെടുത്തുകയും ചെയ്തു.(ഇത് പണ്ട് മുതലേ നാട്ടുകാർക്കിടയിൽ തലമുറകളായി പറഞ്ഞ് വന്ന കഥകളാണ് ഇത് എത്രത്തോളം ശരിയാകണമെന്നില്ല.) കിളിമാനൂർ കൊട്ടാരവുമായി മാമണ്ണൂർ മഠവും പരിസരത്തുള്ള മഠങ്ങളും കിളിമാനൂർ കൊട്ടാരവുമായി നല്ല ബന്ധം പുലർത്തിയിരുന്നു.
ബ്യോൺസ്റ്റീൻ ബ്യോൺസൺ
1903-ൽ സാഹിത്യത്തിനുള്ള നോബൽ സമ്മാനം ലഭിച്ച വ്യക്തിയാണ് ബ്യോൺസ്റ്റീൻ മാർട്ടീനിയസ് ബ്യോൺസൺ  (8 ഡിസംബർ 1832 – 26 ഏപ്രിൽ 1910)
നോർവെയിലെ ഏറ്റവും മികച്ച നാല് സാഹിത്യ കാരന്മാരിൽ ഒരാൾ ആയി ഇദ്ദേഹത്തെ കണക്കാക്കുന്നു. Ja, vi elsker dette landet എന്ന് തുടങ്ങുന്ന നോർവീജിയൻ ദേശീയ ഗാനവും ഇദ്ദേഹത്തിന്റെ രചനയാണ്.
അവലംബം
വർഗ്ഗം:സാഹിത്യത്തിനുള്ള നോബൽ സമ്മാന ജേതാക്കൾ വർഗ്ഗം:1832-ൽ ജനിച്ചവർ വർഗ്ഗം:ഡിസംബർ 8-ന് ജനിച്ചവർ വർഗ്ഗം:1910-ൽ മരിച്ചവർ വർഗ്ഗം:ഏപ്രിൽ 26-ന് മരിച്ചവർ
കപ്പൂച്ചിനോ
ഒരു പരമ്പരാഗത ഇറ്റാലിയൻ കാപ്പിയാണ് കപ്പൂച്ചിനോ. എസ്പ്രസ്സോ, ചൂട് പാൽ, പാലിന്റെ പത എന്നിവ ചേർത്താണ് കപ്പൂച്ചിനോ ഉണ്ടാക്കുന്നത്. കപ്പൂച്ചിനോയിൽ പാലിന് പകരം ക്രീം സാധാരണയായി ഉപയോഗിക്കാറുണ്ട്. കപ്പൂച്ചിനോയിൽ പതയുടെ ഒരു കട്ടികൂടിയ ലെയർ ഉണ്ടായിരിക്കും.
മഞ്ഞക്കാലി പച്ചപ്രാവ്
മഹാരാഷ്ട്ര യുടെ സംസ്ഥാന പക്ഷിയാണ് മഞ്ഞക്കാലി പച്ചപ്രാവ്. വന പ്രദേശങ്ങളിൽ സാധാരണ കണ്ടു വരുന്ന ഇവയ്ക്ക് കാഴ്ചയിൽ പ്രാവി നോട് സാദൃശ്യമുണ്ട്. പച്ച കലർന്ന മഞ്ഞയും തവിട്ടു നിറവുമാണ് ഇവയുടെ ചിറകുകൾക്ക്. നല്ല കട്ടിയുള്ള ചുണ്ടും പ്രത്യേകതരം കാലുകളുമുണ്ട്. കാലിന്റെ ഭാഗത്ത് വെളുപ്പും കറുപ്പും കലർന്ന നിറമാണ്. ആലിൻപഴമാണ് ഇവയുടെ ഭക്ഷണം. കേരളത്തിലുമെത്താറുണ്ട്.
മോബിൻ മോഹൻ
ലഘുചിത്രം|മോബിൻ മോഹൻ. ഒരു മലയാളം നോവലിസ്റ്റാണു മോബിൻ മോഹൻ. 2021ലെ കേന്ദ്ര സാഹിത്യ അക്കാദമി യുവപുരസ്‌കാരം ലഭിച്ചിട്ടുണ്ട്.
ജീവിതരേഖ
മോബിൻ മോഹൻ 1988 ൽ ഇടുക്കി ജില്ലയിലെ കട്ടപ്പനക്കടുത്തുള്ള കാഞ്ചിയാറിൽ ജനിച്ചു.മോബിൻ മോഹന്റെ മുത്തച്ഛൻ 1944 ൽ കോട്ടയത്ത് നിന്ന് ഇടുക്കിയിലേക്ക് കുടിയേറിയെത്തിയ വ്യക്തിയാണ്.എൻ.ജി.മോഹനന്റെയും ശോഭനയുടെയും മകനായാണ് ജനനം. കാഞ്ചിയാർ സെന്റ് മേരീസ് സ്കൂൾ, സെന്റ് മേരീസ് സ്കൂൾ മേരികുളം, സെന്റ് ജെറോംസ് എച്ച്എസ്എസ് വെള്ളയാംകുടി,കോളേജ് ഓഫ് അപ്ലൈഡ് സയൻസ്, കട്ടപ്പന എന്നിവിടങ്ങളിൽ നിന്ന് വിദ്യാഭ്യാസം പൂർത്തിയാക്കി. കട്ടപ്പന സെന്റ്. സെബാസ്റ്റ്യൻസ് കോളേജ് അധ്യാപകനായിരുന്നു. കേരള സാംസ്കാരിക വകുപ്പിന്റെ ജില്ലാ പ്രോജക്ട് കോർഡിനേറ്ററായി പ്രവർത്തിച്ചു. കേരള സാഹിത്യ അക്കാദമിയുടെ ജനറൽ കൗൺസിൽ അംഗമാണ്. ഇപ്പോൾ കട്ടപ്പന മുൻസിഫ് കോടതിയിൽ ജോലി ചെയ്യുന്നു. ജക്കരാന്ത എന്ന നോവലിന് 2021-ലെ കേന്ദ്ര സാഹിത്യ അക്കാദമി യുവ അവാർഡ് ലഭിച്ചിട്ടുണ്ട്.
ചിത്രശാല == == ലഘുചിത്രം|കേന്ദ്ര സാഹിത്യ അക്കാദമിയുടെ യുവ പുരസ്കാരം  പ്രസിഡന്റ് ചന്ദ്രശേഖര കമ്പാറയിൽനിന്നും മോബിൻ മോഹൻ  ഏറ്റുവാങ്ങുന്നു.
പുറത്തുനിന്നുള്ള കണ്ണികൾ
വർഗ്ഗം:മലയാള കഥാകൃത്തുക്കൾ വർഗ്ഗം:മലയാളം എഴുത്തുകാർ
നൂറനാട് ഗ്രാമപഞ്ചായത്ത്
ആലപ്പുഴ ജില്ലയിലെ മാവേലിക്കര താലൂക്കിലെ ഭരണിക്കാവ് ബ്ളോക്കിലാണ് 21.29 ച. കി.മീ. വിസ്തീർണ്ണമുള്ള നൂറനാട് ഗ്രാമപഞ്ചായത്ത് സ്ഥിതി ചെയ്യുന്നത്. 1961 ഡിസംബർ 31-നാണ് ഈ ഗ്രാമപഞ്ചായത്ത് രൂപം കൊണ്ടത്
വിദ്യാലയങ്ങൾ
ST. Bursouma’s Public School, Cherumukha
ഭൂമിശാത്രം
കേരളത്തിന്റെ ഭൂമിശാത്രപരമായ വേർതിരിവിൽ ഇടനാട് എന്നറിയപ്പെടുന്ന ഭൂപ്രകൃതിയാണ് ഈ പ്രദേശത്ത്. ചെറിയ കുന്നുകൾക്കിടക്ക് വെള്ളം കെട്ടിനിൽക്കുന്ന പ്രദേശങ്ങൾ ചേർന്ന് രൂപം കൊള്ളുന്ന പുഞ്ച പ്രദേശങ്ങൾ. വർഷത്തിൽ അധികസമയവും വെള്ളം തങ്ങിനിൽക്കുന്ന പുഞ്ചപ്രദേശത്ത് വേനൽക്കാലത്ത് നെൽകൃഷി നടക്കുന്നു. വർഷകാലത്ത് മാത്രം വെള്ളം കെട്ടിനിൽക്കുന്ന വയലുകളിൽ രണ്ടുപ്രാവശ്യം നെൽകൃഷിയും വേനൽക്കാലത്ത് എള്ളു കൃഷിയും ചെയ്തിരുന്നു. വയലിനും ഉയർന്ന പറമ്പുകൾക്കുമിടയിലുള്ള പ്രദേശത്തിനെ തകിടി എന്നുവിളിക്കുന്നു. ഉയർന്ന പറമ്പുകളിൽ കല്ലും ചരലും കലർന്ന ചുമന്ന പൂഴിമണ്ണാണുള്ളത്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
മുട്ടമരം (Ardisia pauciflora)
തെക്കെപശ്ചിമഘട്ടതദ്ദേശവാസിയായ, 6 മീറ്റർ വരെ ഉയരം വയ്ക്കുന്ന ഒരു ചെറിയമരമാണ് മുട്ടമരം. . 800 മീറ്ററിനും 1600 മീറ്ററിനും ഇടയിലുള്ള നിത്യഹരിതവനങ്ങളിലെ അടിക്കാടുകളായി കാണുന്നു. തെക്കേ ഇന്ത്യയിലും ശ്രീലങ്കയിലും കാണപ്പെടുന്നു.
പുറത്തേക്കുള്ള കണ്ണികൾ
വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
ബ്രിന്ദാവൻ എക്സ്പ്രസ്സ്‌
ചെന്നൈ സെൻട്രലിനും ബാംഗ്ലൂർ സിറ്റി റെയിൽവേ സ്റ്റേഷനിനും ഇടയിൽ സർവീസ് നടത്തുന്ന ഇന്ത്യൻ റെയിൽവേയുടെ ട്രെയിനാണ് ട്രെയിൻ നമ്പർ 12639 / 12640 ബ്രിന്ദാവൻ എക്സ്പ്രസ്സ്‌. ട്രെയിൻ നമ്പർ 12639 ബ്രിന്ദാവൻ എക്സ്പ്രസ്സ്‌ ദിവേസന 07:50 ഇന്ത്യൻ സമയത്ത് ചെന്നൈ സെൻട്രലിൽനിന്നും പുറപ്പെട്ട് 14:00 ഇന്ത്യൻ സമയത്ത് ബാംഗ്ലൂർ സിറ്റി റെയിൽവേ സ്റ്റേഷനിൽ എത്തിച്ചേരുന്നു. ട്രെയിൻ നമ്പർ 12640 ബ്രിന്ദാവൻ എക്സ്പ്രസ്സ്‌ ദിവേസന 15:00 ഇന്ത്യൻ സമയത്ത് ബാംഗ്ലൂർ സിറ്റി റെയിൽവേ സ്റ്റേഷനിൽനിന്നും പുറപ്പെട്ട് 21:05 ഇന്ത്യൻ സമയത്ത് ചെന്നൈ സെൻട്രലിൽ എത്തിച്ചേരുന്നു. 24 കോച്ചുകളുള്ള ഈ ട്രെയിനിൽ എസി ചെയർ കാറുകൾ ഇല്ല.
ചാൾസ് ബോദ്‌ലെയർ
പ്രശസ്തനായ ഫ്രഞ്ച് കവിയും നിരൂപകനും പരിഭാഷകനുമാണ് ചാൾസ് ബോദ്‌ലെയർ.
ബ്രിന്ദാവൻ എക്സ്പ്രസ്സ്‌
ചരിത്രം
1844-ൽ ഇന്ത്യയുടെ ഗവർണർ ജനറൽ ആയിരുന്ന ലോർഡ് ഹാർഡിങ്ങ് ഇന്ത്യയിൽ തീവണ്ടി ഗതാഗതം ആരംഭിക്കാൻ സ്വകാര്യ സംരംഭകരെ അനുവദിച്ചു. ഈ തീരുമാനത്തിൻറെ ഫലമായി ഇംഗ്ലണ്ടിലുള്ള നിരവധി നിക്ഷേപകർ പണം മുടക്കാൻ തയ്യാറായി മുന്നോട്ടു വന്നു. ഇതേത്തുടർന്നാണ് ഇന്ത്യയിൽ തീവണ്ടി ഗതാഗതം എന്ന അക്കാലത്തെ ഏറ്റവും പുതുമയുള്ള ഗതാഗത സംവിധാനത്തിന് തുടക്കമിടുന്നത്. 1851 ഡിസംബർ 12-ആം തീയതിയാണ് ഇന്ത്യയിൽ ആദ്യമായി തീവണ്ടി ഓടിയത്. റൂർക്കിയിലേക്കുള്ള നിർമ്മാണ വസ്തുക്കൾ കൊണ്ടുപോകാൻ വേണ്ടിയായിരുന്നു ഇത്. ഒന്നര വർഷത്തിനു ശേഷം 1853 ഏപ്രിൽ 16-ആം തീയതി ഇന്ത്യയിലെ ആദ്യത്തെ യാത്രാ തീവണ്ടി ഓടിത്തുടങ്ങി. അങ്ങനെ ഇംഗ്ലണ്ടിൽ തീവണ്ടി ആദ്യമായി ഓടിയതിനു ശേഷം വെറും 28 വർഷം കൊണ്ടുതന്നെ അത് ഇന്ത്യയിലെത്തി. ലോർഡ് ഫാക്ൿലാന്റ് എന്ന 2-4-0 എഞ്ചിനാണ് ഈ തീവണ്ടിയിൽ ഘടിപ്പിച്ചിരുന്നത്. ബോറിബന്ദർ, ബോംബെ, താനെ എന്നീ സ്ഥലങ്ങളിലൂടെയാണ് ഈ തീവണ്ടി ഓടിയത്. ഏകദേശം 34 കിലോമീറ്റർ ദൂരം ആയിരുന്നു യാത്രാദൂരം. സാഹിബ്, സിന്ധ്, സുൽത്താൻ എന്നിങ്ങനെയായിരുന്നു അന്ന് ഉപയോഗിച്ച തീവണ്ടി എഞ്ചിനുകളുടെ പേരുകൾ. ഏതാണ്ട് ഒരു വർഷത്തിനു ശേഷം കൽക്കത്തയിലും തീവണ്ടി ഗതാഗതം ആരംഭിച്ചു. 1854 ഓഗസ്റ്റ് 15-ന് ഹൗറയിൽ നിന്ന് ഹൂഗ്ലിയിലേക്ക് യാത്രാവണ്ടി ഓടാൻ തുടങ്ങി. 1856-ൽ മദ്രാസ് റെയിൽ‌വേ കമ്പനി മദ്രാസിലും ആദ്യത്തെ തീവണ്ടിപ്പാത തുറന്നു. ഇത് റോയപുരം മുതൽ ചിന്നാമപ്പേട്ട വരെ ആയിരുന്നു. റോയപുരത്തുനിന്നാണ് മദിരാശിയിൽ നിന്നുള്ള എല്ലാ വണ്ടികളും ആദ്യകാലത്ത് പുറപ്പെട്ടിരുന്നത്. 1873-ലാണ് മദിരാശിയിലെ സെൻട്രൽ സ്റ്റേഷൻ നിർമ്മിക്കുന്നത്. ആർക്കോട്ട് നവാബ് സ്വർണ്ണക്കൈക്കോട്ടു കൊണ്ട് മണ്ണ് കോരിയിട്ടുകൊണ്ടാണ് റോയപ്പേട്ട സ്റ്റേഷൻറെ നിർമ്മാണോദ്ഘാടനം നടത്തിയത് എന്നാണ് കഥ.
-->
സമയക്രമപട്ടിക
ട്രെയിൻ നമ്പർ 12639 ബ്രിന്ദാവൻ എക്സ്പ്രസ്സ്‌ ദിവസേന ഇന്ത്യൻ സമയം 07:50-നു ചെന്നൈ സെൻട്രൽലിൽനിന്നും പുറപ്പെട്ടു ഇന്ത്യൻ സമയം 14:00-നു ബാംഗ്ലൂർ സിറ്റി റെയിൽവേ സ്റ്റേഷനിൽ എത്തിച്ചേരുന്നു. ട്രെയിൻ നമ്പർ 12639 ബ്രിന്ദാവൻ എക്സ്പ്രസ്സിനു ചെന്നൈ സെൻട്രൽ കഴിഞ്ഞാൽ അരക്കോണം (2 മിനിറ്റ്), വാലാജ റോഡ്‌ ജങ്ഷൻ (1 മിനിറ്റ്), കട്പടി ജങ്ഷൻ (2 മിനിറ്റ്), അംബുർ (1 മിനിറ്റ്), വനിയമ്പാടി (1 മിനിറ്റ്), ജോലർപേട്ടയ് (2 മിനിറ്റ്), കുപ്പം (1 മിനിറ്റ്), ബംഗാരപേട്ട് (2 മിനിറ്റ്), കൃഷ്ണരാജപുരം (2 മിനിറ്റ്), ബാംഗ്ലൂർ കാന്റ് (2 മിനിറ്റ്), ബാംഗ്ലൂർ സിറ്റി ജങ്ഷൻ എന്നീ സ്റ്റോപ്പുകളാണ് ഉള്ളത്.
ട്രെയിൻ നമ്പർ 12640 ബ്രിന്ദാവൻ എക്സ്പ്രസ്സ്‌ ദിവസേന ഇന്ത്യൻ സമയം 15:00-നു ബാംഗ്ലൂർ സിറ്റി റെയിൽവേ സ്റ്റേഷനിൽനിന്നും പുറപ്പെട്ടു ഇന്ത്യൻ സമയം 21:05-നു ചെന്നൈ സെൻട്രൽ റെയിൽവേ സ്റ്റേഷനിൽ എത്തിച്ചേരുന്നു.
ട്രെയിൻ നമ്പർ 12640 ബ്രിന്ദാവൻ എക്സ്പ്രസ്സിനു ബാംഗ്ലൂർ സിറ്റി റെയിൽവേ സ്റ്റേഷൻ കഴിഞ്ഞാൽ ബാംഗ്ലൂർ കാന്റ് (2 മിനിറ്റ്), കൃഷ്ണരാജപുരം (2 മിനിറ്റ്), ബംഗാരപേട്ട് (2 മിനിറ്റ്), കുപ്പം (2 മിനിറ്റ്), ജോലർപേട്ടയ് (2 മിനിറ്റ്), വനിയമ്പാടി (2 മിനിറ്റ്), അംബുർ (1 മിനിറ്റ്), കട്പടി ജങ്ഷൻ (2 മിനിറ്റ്), വാലാജ റോഡ്‌ ജങ്ഷൻ (2 മിനിറ്റ്), അരക്കോണം (2 മിനിറ്റ്), പേരാമ്പൂർ (2 മിനിറ്റ്), ചെന്നൈ സെൻട്രൽ എന്നീ സ്റ്റോപ്പുകളാണ് ഉള്ളത്.
സാമുവൽ സ്റ്റിൽമാൻ ബെറി
സാമുവൽ സ്റ്റിൽമാൻ ബെറി (March 16, 1887 – 1984)അമേരിക്കൻ സമുദ്രജന്തുശാസ്ത്രജ്ഞനായിരുന്നു. സെഫാലോപോഡ്സിനെപ്പറ്റിയാണദ്ദേഹം ഗവേഷണം നടത്തിയത്. അമേരിക്കയിലെ സ്ക്രിപ്പ്സ് ഇൻസ്റ്റിറ്റ്യൂഷൻ ഒഫ് ഓഷ്യനോഗ്രഫി സ്ഥാപിക്കാൻ അദ്ദേഹം മുൻകൈ എടുത്തു. ആദ്യം അദ്ദേഹം സ്ക്രിപ്പ്സിലെ ലൈബ്രേറിയൻ ആയിരുന്നു. പിന്നീടാണ് ഗവേഷണത്തിലേയ്ക്കു തിരിഞ്ഞത്. സൻ ഡീഗോ നാചുറൽ ഹിസ്റ്ററി മ്യൂസിയത്തിലെ ഫെലോ ആയിരുന്നു. ശ്ംഖ്, തോടുള്ള സമുദ്രജീവികൾ ഇവയെപ്പറ്റിയുള്ള ഗവേഷണത്തിലാണ് അദ്ദേഹത്തിനു അന്താരാഷ്ട്രപ്രശസ്തിയുള്ളത്. അമേരിക്കൻ അസ്സോസിയേഷൻ ഓഫ് അഡ്വാൻസ്മെന്റ് ഒഫ് സയൻസിന്റെ ഒരെയൊരു അയുഷ്കാല അംഗം അദ്ദേഹമാണ്.
അവലംബം
വർഗ്ഗം:ജൈവശാസ്ത്രജ്ഞർ വർഗ്ഗം:1887-ൽ ജനിച്ചവർ
20th സെഞ്ചുറി സ്റ്റുഡിയോസ്
right|250px|thumb| ഫിലിം കമ്പനിയുടെ പേര് മാറ്റുന്നതിന് മുമ്പ് ആമുഖ സ്ക്രീൻ സേവർ വാൾട്ട് ഡിസ്നി കമ്പനിയുടെ  ഉടമസ്ഥതയിലുള്ള ഒരു അമേരിക്കൻ ഫിലിം സ്റ്റുഡിയോ ആണ് 20th സെഞ്ചുറി സ്റ്റുഡിയോസ്
2019 ഡിസംബർ മാസമാണ് 21സ്റ്റ് സെഞ്ചുറി ഫോക്സ് വാൾട്ട്  ഡിസ്നി കമ്പനി വാങ്ങിയത്.
പുതിയ പേര്
വാൾട്ട് ഡിസ്നി കമ്പനിയുടെ ഉടമസ്ഥതയിലായ ശേഷം 2020 ലാണ് 85 വർഷമായി ഉപയോഗിച്ചിരുന്ന 20th സെഞ്ചുറി ഫോക്സ് എന്ന പേരിൽ നിന്നും 20 th സെഞ്ചുറി സ്റ്റുഡിയോസ് എന്ന പേരിലേക്ക് മാറിയത്. വർഗ്ഗം:ചലച്ചിത്രനിർമ്മാണ കമ്പനികൾ
ലോസ്റ്റ് ഇൻ സ്പേസ് (ടെലിവിഷൻ പരമ്പര)
അവലംബം
വർഗ്ഗം:ശാസ്ത്രസാഹിത്യം
മൗണ്ട് മാർക്കസ് ബേക്കർ
മൗണ്ട് മാർക്കസ് ബേക്കർ (Ahtna: Ts'itonhna Dghilaaye’; Dena'ina: Ch'atanhtnu Dghelaya)  അലാസ്കയിലെ ചുഗാച്ച് പർവതനിരകളിലെ ഏറ്റവും ഉയരം കൂടിയ കൊടുമുടിയാണ്. ആങ്കറേജ് നഗരത്തിൽ നിന്ന് ഏകദേശം 75 മൈൽ (121 കിലോമീറ്റർ) കിഴക്ക് ഭാഗത്തായി ഇത് സ്ഥിതി ചെയ്യുന്നു. വേലിയേറ്റ ജലത്തിന്റെ സാമീപ്യത്താൽ വളരെ പ്രാധാന്യമർഹിക്കുന്ന ഈ കൊടുമുടി, ഹാർവാർഡ് ഹിമാനിയുടെ ഹിമപതന മുഖത്തിന് ഏകദേശം 12 മൈൽ (19 കിലോമീറ്റർ) മാത്രം വടക്കുഭാഗത്തായാണ് സ്ഥിതിചെയ്യുന്നത്. ടോപ്പോഗ്രാഫിക് പ്രാധാന്യം അനുസരിച്ച്, ലോകത്തിലെ ഏറ്റവും മുന്തിയ  75 കൊടുമുടികളിൽ ഒന്നാണ് മൗണ്ട് മാർക്കസ് ബേക്കർ.
ചരിത്രം
മൗണ്ട് മാർക്കസ് ബേക്കർ യഥാർത്ഥത്തിൽ "മൗണ്ട് സെന്റ് ആഗ്നസ്" എന്നാണ്  മുൻകാലത്ത് അറിയപ്പെട്ടിരുന്നത്. ബ്രാഡ്‌ഫോർഡ് വാഷ്‌ബേണിന്റെ അഭിപ്രായത്തിൽ, തൻറെ ഭാര്യ ആഗ്‌നസിന്റെ പേര് ഇതിന് നൽകിയ USGS-ലെ ജെയിംസ് ഡബ്ല്യു. ബാഗ്‌ലി ആ പേര് നിലനിൽക്കുമെന്ന പ്രതീക്ഷയിൽ "സെൻറ്" എന്ന് കൂട്ടിച്ചേർക്കുകയായിരുന്നു. കാർട്ടോഗ്രാഫറും ജിയോളജിസ്റ്റുമായിരുന്ന മാർക്കസ് ബേക്കർ എന്ന വ്യക്തിയുടെ ബഹുമാനാർത്ഥം ഈ പേര് പിന്നീട് മാറ്റി.
1938 ജൂൺ 19-ന് പ്രശസ്ത പര്യവേക്ഷകനായ ബ്രാഡ്‌ഫോർഡ് വാഷ്‌ബേണിന്റെ നേതൃത്വത്തിലുള്ള ഒരു പാർട്ടിയാണ് ആദ്യമായി കൊടുമുടി കീഴടക്കിയത്. കാലാവസ്ഥാ വ്യതിയാനം കാരണം മലകയറ്റത്തിന് ഏകദേശം രണ്ട് മാസമെടുത്തു. ഇന്നത്തെ സാധാരണ റൂട്ട് നോർത്ത് റിഡ്ജാണ്.
എലിസബത്ത് ഗാസ്‍ക്കൽ
എലിസബത്ത് ക്ലെഘോൺ ഗാസ്കൽ, (മുമ്പ്, സ്റ്റീവൻസൺ; ജനനം : 29 സെപ്റ്റംബർ 1810 – 12 നവംബർ 1865), ഒരു ഇംഗ്ലീഷ് നോവലിസ്റ്റും ചെറുകഥാകൃത്തുമായിരുന്നു. അവർ പലപ്പോഴും മിസിസ് ഗാസ്കൽ എന്ന പേരിലും പരാമർശിക്കപ്പെടാറുണ്ട്.
ജീവിതരേഖ
എലിസബത്ത് ഗാസ്കൽ, എലിസബത്ത് ക്ലെഘോൺ സ്റ്റീവൻസൺ എന്ന പേരിൽ 1810 സെപ്റ്റംബർ 29 ന് ചെൽസീയിലെ ലിൻഡ്‍സേ റോയിൽ ജനിച്ചു. മാതാപിതാക്കളുടെ എട്ടുമക്കളിൽ ഏറ്റവും ഇളയ ആളായിരുന്നു അവർ. എലിസബത്തും സഹോദരൻ ജോണും മാത്രമാണ് ബാല്യകാലം തരണം ചെയ്തത്.
അവലംബം
വർഗ്ഗം:ഇംഗ്ലീഷ് നോവലെഴുത്തുകാർ വർഗ്ഗം:സെപ്റ്റംബർ 29-ന് ജനിച്ചവർ വർഗ്ഗം:1810-ൽ ജനിച്ചവർ വർഗ്ഗം:നവംബർ 12-ന് മരിച്ചവർ വർഗ്ഗം:1865-ൽ മരിച്ചവർ
ടി.ആർ. ശങ്കർ രാമൻ
ഇന്ത്യക്കാരനായ ഒരു വന്യജീവി ജീവശാസ്ത്രജ്ഞനും, ശാസ്ത്ര ലേഖകനും, കോളമെഴുത്തുകാരനും, ബ്ലോഗേഴുത്തുകാരനുമാണ് '''ടി. ആർ. ഷങ്കർ രാമൻ''' (ശ്രീധർ). മൈസൂർ ആസ്ഥാനമായി പ്രവർത്തിക്കുന്ന നേച്ചർ കൺസർവേഷൻ ഫൗണ്ടേഷനിൽ ശാസ്ത്രജ്ഞൻ. ഇന്ത്യയുടെ വിവിധ ഭാഗങ്ങളിൽ കാണപ്പെടുന്ന മാനുകൾ, ആന, മറ്റു സസ്തനികൾ, പക്ഷികൾ, വിവിധയിനം മരങ്ങൾ എന്നിവയെക്കുറിച്ച് പഠനം നടത്തി നിരവധി ഗവേഷണ പ്രബന്ധങ്ങൾ രചിച്ചിട്ടുണ്ട്. ദേശീയ വന്യജീവി ബോർഡിൽ നേച്ചർ കൺസർവേഷൻ ഫൗണ്ടേഷന്റെ പ്രധിനിധി.
അവലംബം
വർഗ്ഗം:പരിസ്ഥിതി ശാസ്ത്രജ്ഞർ വർഗ്ഗം:പക്ഷി നിരീക്ഷകർ വർഗ്ഗം:പക്ഷിശാസ്ത്രജ്ഞർ വർഗ്ഗം:ഇന്ത്യൻ പക്ഷിശാസ്ത്രജ്ഞർ വർഗ്ഗം:ജീവശാസ്ത്രജ്ഞർ
പാലമേൽ ഗ്രാമപഞ്ചായത്ത്
ആലപ്പുഴ ജില്ലയിലെ മാവേലിക്കര താലൂക്കിൽ ഭരണിക്കാവ് ബ്ളോക്കിലുൾപ്പെടുന്ന ഗ്രാമപഞ്ചായത്താണ് 25.60 ചതുരശ്ര കിലോമീറ്റർ വിസ്തൃതിയുള്ള പാലമേൽ ഗ്രാമപഞ്ചായത്ത്.
അവലംബം
വിഭാഗം: ആലപ്പുഴ ജില്ലയിലെ ഗ്രാമപഞ്ചായത്തുകൾ
ബേ സൂസി
ബേ സു-ജി (കൊറിയൻ: 배수지; ജനനം ഒക്ടോബർ 10, 1994), ബേ സൂസി എന്നും അറിയപ്പെടുന്നു, ഒരു ദക്ഷിണ കൊറിയൻ ഗായികയും നടിയും മോഡലുമാണ്. ജെവൈപി എന്റർടൈൻമെന്റിനു കീഴിലുള്ള മിസ് എ എന്ന പെൺകുട്ടി ഗ്രൂപ്പിൽ അംഗമായിരുന്നു. ഡ്രീം ഹൈ (2011) എന്ന ടെലിവിഷൻ പരമ്പരയിലൂടെ അഭിനേത്രിയായി അരങ്ങേറ്റം കുറിച്ച അവർ ഗു ഫാമിലി ബുക്ക് (2013), അൺകൺട്രോളബ്ലി ഫോണ്ട് (2016), വെയിൽ യു വേർ സ്ലീപ്പിംഗ് (2017), വാഗബോണ്ട് (2019) തുടങ്ങിയ പരമ്പരകളിൽ പ്രത്യക്ഷപ്പെട്ടു. സ്റ്റാർട്ട്-അപ്പും (2020). ആർക്കിടെക്ചർ 101 (2012) എന്ന ചിത്രത്തിലൂടെയാണ് അവർ സിനിമയിൽ അരങ്ങേറ്റം കുറിച്ചത്. അവളുടെ വിജയകരമായ സിനിമാ അരങ്ങേറ്റം മുതൽ, അവളുടെ മാതൃരാജ്യത്ത് അവളെ "ദി നേഷൻസ് ഫസ്റ്റ് ലവ്" എന്ന് വാഴ്ത്തി.
വർഗ്ഗം:ദക്ഷിണ കൊറിയൻ ടെലിവിഷൻ നടിമാർ
ഗിരാ സാരാഭായ്
ഒരു ഇന്ത്യൻ വാസ്തുശിൽപ്പിയും, ഡിസൈനറും, ഒരു ഡിസൈൻ അധ്യാപികയും ആയിരുന്നു ഗിരാ സാരാഭായ് (ജനനം: 1923, മരണം: 15 ജൂലൈ 2021). സാരാഭായ് കുടുംബത്തിൽ ജനിച്ച അവർ എട്ട് സഹോദരങ്ങളിൽ ഇളയവളായിരുന്നു. ഗുജറാത്തിലെ നിരവധി വ്യാവസായിക, വിദ്യാഭ്യാസ പദ്ധതികളിൽ സംഭാവന ചെയ്തതിന് അവർ പ്രശസ്തയാണ്. ഒരു പൊതു ചാരിറ്റബിൾ ട്രസ്റ്റായ സാരാഭായ് ഫൗണ്ടേഷന്റെ പ്രതിനിധിയായിരുന്നു അവർ. ഗിരയും അവരുടെ സഹോദരൻ ഗൗതം സാരാഭായിയും അഹമ്മദാബാദിലെ നാഷണൽ ഇൻസ്റ്റിറ്റ്യൂട്ട് ഓഫ് ഡിസൈൻ തുടങ്ങുന്നതിനും അതിന്റെ അക്കാദമിക് പാഠ്യപദ്ധതികൾ രൂപപ്പെടുത്തുന്നതിലും പങ്ക് വഹിച്ചു.
മുൻകാല ജീവിതം
ഇടത്ത്‌|ലഘുചിത്രം|300x300ബിന്ദു| ഗിരാ സാരാഭായ്, അങ്ങേയറ്റം വലത് ഇരിക്കുന്നത്, അവരുടെ അച്ഛൻ അംബാലാൽ സാരാഭായ് വലതുഭാഗത്ത് 3 ആം സീറ്റ്, സഹോദരി ഗീത മേയർ ഇടതുവശത്ത് ഇരിക്കുന്നു, അവരുടെ സഹോദരൻ [[വിക്രം സാരാഭായി, 4 ആം സ്ഥാനം എന്നിവർ.]] വ്യവസായിയായ അംബലാൽ സാരാഭായിയുടെയും രേവയുടെയും (പിന്നീട് സരളാദേവി സാരാഭായ് എന്ന് പുനർനാമകരണം ചെയ്യപ്പെട്ടു) മകളായി 1923 ൽ ജനിച്ച ഗിരാ സാരാഭായി അവരുടെ എട്ട് മക്കളിൽ ഇളയവളായിരുന്നു. അവർ സഹോദരങ്ങളോടൊപ്പം വീട്ടിൽ തന്നെ പഠിച്ചു, അവർക്ക് ഔപചാരിക വിദ്യാഭ്യാസം ഉണ്ടായിരുന്നില്ല. കൗമാരത്തിന്റെ അവസാനത്തിൽ, അവർ കുടുംബത്തോടൊപ്പം ന്യൂയോർക്കിലേക്ക് മാറി. അമേരിക്കൻ ഐക്യനാടുകളിൽ അവർ 1947 മുതൽ 1951 വരെ ഫ്രാങ്ക് ലോയ്ഡ് റൈറ്റിനൊപ്പം അരിസോണയിലെ താലിസിൻ വെസ്റ്റ് സ്റ്റുഡിയോയിൽ പരിശീലനം നേടി.
കരിയർ
ഗിരയും സഹോദരൻ ഗൗതം സാരാഭായിയും കാലിക്കോ മിൽസിലും മറ്റ് നിരവധി വാസ്തുവിദ്യാ, ഡിസൈൻ പ്രോജക്ടുകളിലും ഒരുമിച്ച് പ്രവർത്തിച്ചു. ആദ്യ ഇന്ത്യൻ ആസ്ഥാനമായുള്ള പരസ്യ ഏജൻസിയായ ഗ്രാഫിക് ഡിസൈൻ ഏജൻസിയായ ശിൽപി ആരംഭിച്ചത് ഗിരയാണ്.
1950 കളിലും 1960 കളിലും ഇന്ത്യയിലെ ആധുനിക വാസ്തുവിദ്യയിൽ ഗീരയും സഹോദരൻ ഗൗതമും ഗണ്യമായ സംഭാവനകൾ നൽകി. അവരുടെ പ്രവർത്തികളിൽ ഫ്രാങ്ക് ലോയ്ഡ് റൈറ്റിന്റെ സ്വാധീനം വളരെയധികം ഉണ്തായിരുന്നു. പ്രാദേശിക സാമഗ്രികൾ ഉപയോഗിച്ച് പ്രാദേശിക ആശങ്കകൾക്ക് ഒരു വാസ്തുവിദ്യാ പ്രതികരണം സൃഷ്ടിക്കാൻ അവർ ശ്രമിച്ചു. ചാൾസ്, റേ ഈംസ്, ബക്ക്മിൻസ്റ്റർ ഫുള്ളർ, ലൂയിസ് കാൻ, ഫ്രെയ് ഓട്ടോ എന്നിവരെ അഹമ്മദാബാദിലേക്ക് ക്ഷണിക്കുന്നതിൽ അവർ നിർണായകമായിരുന്നു, ആ വാസ്തുവിദ്യാ രൂപകൽപനയിലെ പ്രമുഖർ ഇന്ത്യയിൽ വാസ്തുവിദ്യയും ഡിസൈൻ വിദ്യാഭ്യാസവും വികസിപ്പിക്കുന്നതിന് പ്രവർത്തിച്ചു. അഹമ്മദാബാദിലെ നാഷണൽ ഇൻസ്റ്റിറ്റ്യൂട്ട് ഓഫ് ഡിസൈൻ, ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് അഹമ്മദാബാദ്, ബിഎം ഇൻസ്റ്റിറ്റ്യൂട്ട് ഓഫ് മെന്റൽ ഹെൽത്ത് തുടങ്ങി നിരവധി പ്രമുഖ ദേശീയ സ്ഥാപനങ്ങൾ അഹമ്മദാബാദിൽ സ്ഥാപിക്കുന്നതിൽ അവർ പ്രമുഖ സംഭാവന നൽകി. ലഘുചിത്രം| കാലിക്കോ മിൽസിലെ കാലിക്കോ മ്യൂസിയം ഓഫ് ടെക്നോളജി അതിന്റെ യഥാർത്ഥ സ്ഥാനത്ത്. (നാഥൻ ഹ്യൂസ് ഹാമിൽട്ടൺ വ്യാഖ്യാനിച്ചത് ) 1949 -ൽ, ഗിരാ സാരാഭായ് ഇന്ത്യൻ തുണിത്തരങ്ങളുടെ ചരിത്രപരമായ ശേഖരമുള്ള കാലിക്കോ മ്യൂസിയം ഓഫ് ടെക്സ്റ്റൈൽസ് സ്ഥാപിക്കുകയും കെട്ടിടം രൂപകൽപ്പന ചെയ്യുകയും പരിപാലിക്കുകയും ചെയ്തു. ഡിസൈൻ അറിവ്, വിഭവങ്ങൾ, ഗവേഷണം, പ്രസിദ്ധീകരണം എന്നിവയ്ക്കുള്ള ഒരു കേന്ദ്രം കൂടിയാണിത്. 1951 മുതൽ 1955 വരെ, ലെ കോർബ്യൂസിയർ വില്ല സാരാഭായിയുടെ രൂപകൽപ്പനയിൽ പ്രവർത്തിക്കുമ്പോൾ, ഗിര സാരാഭായിയുമായി കൂടിയാലോചിച്ചിരുന്നു.
ഗിറയും ഗൗതവും പരീക്ഷണാത്മക കാലിക്കോ ഡോം വികസിപ്പിക്കുന്നതിന് ഫുള്ളറുമായി സഹകരിച്ച് പ്രവർത്തിച്ചു. ഇന്ത്യയിലെ ആദ്യത്തെ ബഹിരാകാശ ചട്ടക്കൂടായിരുന്നു അത്. 2019 ൽ അഹമ്മദാബാദ് മുനിസിപ്പൽ കോർപ്പറേഷൻ താഴികക്കുടം ഒരു പൈതൃക സ്ഥലമായി പുനർനിർമ്മിക്കുന്നതിന് പദ്ധതിയിട്ടു.
അവരുടെ കരിയറിന്റെ പിന്നീടുള്ള വർഷങ്ങളിൽ, അവർ പരമ്പരാഗത ഇന്ത്യൻ രൂപങ്ങൾ, ഘടകങ്ങൾ എന്നിവ പരീക്ഷിക്കാൻ തുടങ്ങി.
നാഷണൽ ഇൻസ്റ്റിറ്റ്യൂട്ട് ഓഫ് ഡിസൈൻ
1960 കളിൽ അഹമ്മദാബാദിൽ (എൻഐഡി) നാഷണൽ ഇൻസ്റ്റിറ്റ്യൂട്ട് ഓഫ് ഡിസൈൻ സ്ഥാപിക്കുന്നതിൽ ഗൗരത്തിനൊപ്പം ഗിരയും നിർണായക പങ്ക് വഹിച്ചു. ഇൻസ്റ്റിറ്റ്യൂട്ടിനായുള്ള അക്കാദമിക് മോഡലിനെക്കുറിച്ച് ചിന്തിക്കാൻ ദശരഥ് പട്ടേൽ, ജെയിംസ് പ്രെസ്‌റ്റിനി, വിക്രം സാരാഭായ് തുടങ്ങിയ വിദഗ്ധരുമായി അവർ പതിവായി സംസ്കാർ കേന്ദ്ര മ്യൂസിയത്തിൽ കൂടിയാലോചനകൾ സംഘടിപ്പിച്ചു. ഗിരയുടേയും ഗൗതമന്റേയും ഉപദേശപ്രകാരം ഇന്ത്യയിൽ പരിശീലനം നേടിയ ഡിസൈനർമാരുടെ ആദ്യ കൂട്ടായ്മ ബിരുദം നേടി.
1964 -ൽ ഗിര സാരാഭായ് ജോർജ് നകാഷിമയെ ഇൻസ്റ്റിറ്റ്യൂട്ടിലേക്ക് ക്ഷണിച്ചു, അവിടെ അദ്ദേഹം വിവിധ ഫർണിച്ചറുകൾ രൂപകൽപ്പന ചെയ്തു. 1975 ൽ ഗിരാ സാരാഭായ് പടിയിറങ്ങുന്നതുവരെ, നകാഷിമയുടെ ചിത്രങ്ങളുടെയും നിർദ്ദേശങ്ങളുടെയും അടിസ്ഥാനത്തിൽ ഡിസൈനുകളുടെ നിർമ്മാണം തുടർന്നു. എൻഐഡിയുടെ കൺസൾട്ടന്റായി സേവനമനുഷ്ഠിക്കാൻ ഗിരാ സാരഭായ് ലണ്ടനിലെ റോയൽ കോളേജ് ഓഫ് ആർട്ടിൽ നിന്ന് നിരവധി പേരെ ക്ഷണിച്ചു.
അവളുടെ ജോലിയിൽ അവൾ അച്ചടക്കത്തിനും വിശദാംശങ്ങൾക്കും ശ്രദ്ധ കൊടുത്തിരുന്നുവെന്ന് എൻഐഡിയിലെ വിദ്യാർത്ഥികൾ ഓർക്കുന്നു.
മരണം
ഗിരാ സാരാഭായ് 2021 ജൂലൈ 15 ന് അഹമ്മദാബാദിലെ ഷാഹിബാഗിലെ സ്വ വസതിയിൽ വച്ച് അന്തരിച്ചു.
അവലംബം
വർഗ്ഗം:ഇന്ത്യൻ വനിതാ വാസ്തുശില്പികൾ വർഗ്ഗം:2021-ൽ മരിച്ചവർ വർഗ്ഗം:1923-ൽ ജനിച്ചവർ
തോമസ് ബെവിക്ക്
തോമസ് ബെവിക്ക് (c. 11 August 1753 – 8 November 1828) ഇംഗ്ലിഷ് രേഖാരൂപശില്പിയും പക്ഷിശാസ്ത്രജ്ഞനും ആയിരുന്നു. A History of British Birds അദ്ദേഹത്തിന്റെ മികച്ച രചനയയി കണക്കാക്കിവരുന്നു.
അവലംബം
Notes
Citations
അനാവൃതബീജി
ബീജസസ്യങ്ങളിലെ ഒരു വിഭാഗം ആണ് അനാവൃതബീജികൾ. (Gymnosperms). അന്ത്യ ഡെവോണിയൻ കാലഘട്ടത്തിൽ ആണ് ഇവയുടെ ഉത്ഭവം.
വർഗ്ഗം:അനാവൃതബീജികൾ വർഗ്ഗം:സസ്യവർഗ്ഗീകരണം
സാമ്രാട്ട്
ഒരു സാമ്രാജ്യത്തിന്റെ പരിപൂർണ്ണ ഭരണം കൈയ്യാളുന്ന ഭരണാധികാരിയെ പറയുന്ന പേരാണ് സാമ്രാട്ട്/ചക്രവർത്തി (Emperor). സാമാന്യ നിലയിൽ രാജാവ് എന്നതിനേക്കാൾ ഉയർന്നതായി കണക്കാക്കുന്നതാണ് ചക്രവർത്തി എന്ന പദവി. രാജാക്കന്മാരെ ഒരു രാജ്യത്തിന്റെ ഭരണാധികാരിയായിരിക്കുമ്പോൾ സാമ്രാട്ട് എന്നത് പല രാജ്യങ്ങളുടെ ഭരണാധികാരിയായി കണക്കാക്കപ്പെടുന്നു. രാജാക്കന്മാർക്ക് മറ്റു രാജാക്കന്മാരോടോ ചക്രവർത്തിയോടോ വിധേയത്വമുണ്ടായിരിക്കാം.
പുറം കണ്ണികൾ
വർഗ്ഗം:ചക്രവർത്തികൾ വർഗ്ഗം:സ്ഥാനപ്പേരുകൾ
ദ വൈറ്റ് പീക്കോക്ക്
ദ വൈറ്റ് പീക്കോക്ക് 1911 ൽ പ്രസിദ്ധീകരിക്കപ്പെട്ട ഡി.എച്ച്. ലോറൻസ് രചിച്ച ആദ്യനോവലായിരുന്നു. 1906 ൽ രചന തുടങ്ങിയ ഈ നോവൽ മൂന്നു തവണ തിരുത്തിയെഴുതിയിരുന്നു. നോവലി‍ൻറെ ആദ്യകാല പ്രതികളുടെ തലക്കെട്ട് ലെറ്റീഷ്യ എന്നായിരുന്നു.
മൌറിസ് ഗ്രീഫെൻഹാഗൻറെ 1891 ലെ പെയിൻറിംഗായ 'An Idyll' ആണ് ഈ നോവൽ എഴുതുവാനുള്ള പ്രചോദനമായത്.
കഥാസംഗ്രഹം
ഈ നോവലിലെ കഥ നടക്കുന്നത് നെതെർമിയർ എന്ന സ്ഥലത്താണ് (ഈസ്റ്റ്‍വുഡ് എന്ന സ്ഥലത്തിൻറെ സാങ്കൽപ്പികനാമം). സിറിൾ ബിയാർഡ്‍സാൽ എന്നയാൾ വിവരിക്കുന്നതായിട്ടാണ് കഥ. അയാളുടെ സഹോദരി ലെറ്റീഷ്യ (ലെറ്റി) ജോർജ്ജ്, ലെസ്‍ലി ടെമ്പിൾ എന്നീ ചെറുപ്പക്കാരുമായി ത്രികോണപ്രേമത്തിൽപ്പെടുന്നുതും തുടർന്നുണ്ടാകുന്ന സംഭവങ്ങളുമാണ് നോവലിൻറെ ഇതിവൃത്തം.
അലക്കോൽ തടാകം
കിഴക്കൻ മധ്യ കസാഖിസ്ഥാനിലെ അൽമാറ്റി, ഷൈഗിസ് പ്രവിശ്യകളിൽ സ്ഥിതി ചെയ്യുന്ന ഒരു തടാകമാണ് അലക്കോൽ തടാകം. സമുദ്രനിരപ്പിൽ നിന്ന് 347 മീറ്റർ (1,138 അടി) ഉയരത്തിലാണ് ഈ തടാകം സ്ഥിതി ചെയ്യുന്നത്.
ഡുൻ‌ഗേറിയൻ ഗേറ്റ് അഥവാ അലതാവ് പാത എന്നറിയപ്പെടുന്ന ഇടുങ്ങിയ താഴ്‌വര കസാക്കിസ്ഥാന്റെ തെക്കുള്ള ഉയർന്ന പ്രദേശങ്ങളെ വരണ്ട വടക്കുപടിഞ്ഞാറൻ ചൈനയുമായി ബന്ധിപ്പിക്കുന്നു. ഈ പ്രദേശത്തിന്റെ വടക്കു പടിഞ്ഞാറൻ ഭാഗത്താണ് അലക്കോൽ തടാകം സ്ഥിതി ചെയ്യുന്നത്. തടാകത്തിന്റെ തെക്കുപടിഞ്ഞാറ് ഭാഗത്ത് സമുദ്രനിരപ്പിൽ നിന്ന് താഴ്‌വരയുടെ തറനിരപ്പ് വരെയുള്ള ഉയരം 350 മുതൽ 450 മീറ്റർ വരെയാണ്. സമുദ്ര നിരപ്പിൽ നിന്ന് അലത പർവത നിരകളുടെ കൂടിയ ഉയരം 4,463 മീറ്റർ (14,642 അടി) ആണ്. തടാകത്തിന്റെ തെക്കുപടിഞ്ഞാറാൻ പ്രദേശം എക്കൽ സമ്പുഷ്ടമാണ്.
2,650 ചതുരശ്ര കിലോമീറ്റർ (1,020 ചതുരശ്ര മൈൽ) ആണ് ഈ തടാകത്തിന്റെ ആകെ ഉപരിതല വിസ്തീർണ്ണം. തടാകത്തിന്റെ ഏറ്റവും കൂടിയ ആഴം 54 m ആണ്. 58.6 കിമി3 ആണ് ആകെ സംഭരണ ശേഷി. അലക്കോൽ തടാകത്തിന്റെ വടക്കുപടിഞ്ഞാറൻ അറ്റത്തെ കോഷാർകോളും സാസ്‌കോളുമായി ബന്ധിപ്പിക്കുന്നത് (ഫോട്ടോയിലെ ഇളം നിറത്തിലുള്ള രണ്ട് തടാകങ്ങൾ) ഒരു താഴ്ന്ന ചതുപ്പുനിലമാണ് (ഫോട്ടോയുടെ മധ്യഭാഗത്തിന് തൊട്ട് മുകളിലായി). അലക്കോൽ തടാകത്തിന്റെ തെക്കേ അറ്റത്തുള്ള ഇടുങ്ങിയ ചതുപ്പു താഴ്‌വര അതിനെ സലനഷ്കോൾ എന്ന ശുദ്ധജല തടാകവുമായി ബന്ധിപ്പിക്കുന്നു (ഫോട്ടോയുടെ താഴത്തെ അറ്റത്ത്).
ഒരു ലവണ തടാകമായ അലകോൽ തടാകത്തിന് 65200 km2 നീരൊഴുക്ക് പ്രദേശമുണ്ട്. ടാർബഗടായ് പർവതനിരകളിൽ നിന്നൊഴുകുന്ന നിരവധി അരുവികളിൽ നിന്നും ഇടയ്ക്കിടെ തടാകത്തിലേക്ക് വെള്ളം എത്തിച്ചേരുന്നു. തടാകത്തിന്റെ വടക്കേ അറ്റത്ത് തെക്കോട്ടൊഴുകുന്ന ഉർദ്ഷാർ നദിയും തടാകത്തിന്റെ വടക്കുകിഴക്കൻ തീരത്തുള്ള എമിൽ നദിയും അവയിൽ പ്രധാനമാണ്. കാലാകാലങ്ങളിലുള്ള വെള്ളപ്പൊക്ക സമയത്ത് അധികമായി വരുന്ന ജലം സലാനാഷ്കോൾ തടാകത്തിൽ നിന്ന് 10 കിലോമീറ്റർ നീളമുള്ള ജമാൻ-ഒറ്റ്കെൽ (Жаман-Откель) എന്നറിയപ്പെടുന്ന ചെളി പ്രദേശത്തിൽ കൂടി ഒഴുകി അലകോൽ തടാകത്തിൽ എത്തിച്ചേരുന്നു. .
അപൂർവ്വയിനമായ റെലിക്റ്റ് ഗൾ ഉൾപ്പെടെയുള്ള വിവിധയിനം തണ്ണീർത്തട പക്ഷികളുടെ പ്രധാന പ്രജനന, വാസകേന്ദ്രമാണ് തടാക പരിസരം. തടാകത്തിന്റെ പരിസരം സംരക്ഷിക്കാനായാണ് അലക്കോൾ സ്റ്റേറ്റ് സാങ്ച്വറി സ്ഥാപിച്ചത്. പിസ്കി ദ്വീപിൽ അരയന്നക്കൊക്കുകളും മറ്റ് 40 ഇനം പക്ഷികളുമുണ്ട്. 2013-ൽ യുനെസ്കോ അതിന്റെ ഒരു പദ്ധതിയായ മാൻ ആന്റ് ദ ബയോസ്ഫിയർ പ്രോഗ്രാമിന്റെ ഭാഗമായി അലക്കോൾ ബയോസ്ഫിയർ റിസർവിനെ നാമനിർദ്ദേശം ചെയ്തു. തടാകത്തിന്റെ മദ്ധ്യത്തിലായി സ്ഥിതിചെയ്യുന്ന ഉൽകുൻ-അരൽ-ട്യൂബ് ആണ് അലക്കോൽ തടാകത്തിലെ ഏറ്റവും വലിയ ദ്വീപ്.
മുസ്സാഫർ നഗർ കലാപം 2013
ഉത്തർപ്രദേശിലെ മുസ്സാഫർ നഗറിൽ ഹിന്ദു മുസ്ലിം സമുദായങ്ങൾ തമ്മിലുള്ള വംശീയ സംഘർഷമാണ് മുസ്സാഫർ നഗർ കലാപം എന്നറിയപ്പെടുന്നത്. 42 മുസ്ലിമുകളും, 20 ഹിന്ദു സമുദായക്കാരും ഈ കലാപത്തിൽ കൊല്ലപ്പെട്ടിരുന്നു. നൂറുകണക്കിനാളുകൾക്ക് മുറിവേൽക്കുകയും, പതിനായിരക്കണക്കിനാളുകൾക്ക് അവർ താമസിച്ചിരുന്ന സ്ഥലം വിട്ടോടിപ്പോകേണ്ടിയും വന്നു. 2013 സെപ്തംബർ പകുതിയോടെ, പ്രധാന സ്ഥലങ്ങളിൽ പ്രഖ്യാപിച്ചിരുന്ന കർഫ്യൂ പിൻവലിക്കുകയും, സൈന്യം കലാപബാധിതപ്രദേശത്തു നിന്നും പിൻവാങ്ങുകയും ചെയ്തു.
അലക്കോൽ തടാകം
ഈ പ്രദേശത്തെ കാർഷിക പ്രവർത്തനങ്ങൾ ആവശ്യത്തിന് ഈർപ്പം ലഭിക്കുന്ന പ്രദേശങ്ങളിൽ മാത്രമായി പരിമിതപ്പെടുത്തിയിരിക്കുന്നു. പ്രധാനമായും ഒന്നോ രണ്ടോ ദിവസം മാത്രം വെള്ളം ഒഴുകുന്ന അരുവികളിലും, എക്കൽ ഡെൽറ്റകളിലും മാത്രമായി നിജപ്പെടുത്തിയിരിക്കുന്നു. തടാകത്തിന്റെ പൊതുവായ പ്രദേശത്താണ് വെങ്കലയുഗ കാലഘട്ടത്തിലെ അലകുൽ സംസ്കാരം നിലനിന്നിരുന്നത്. ഒന്നാം നൂറ്റാണ്ടിന്റെ മധ്യത്തിൽ അലകോൽ തടാകം കാങ്‌ജു സംസ്ഥാനത്തിന്റെ കിഴക്കേ അറ്റത്തായി പടിഞ്ഞാറൻ മേഖലയുടെ ചൈനീസ് ഭൂപടങ്ങളിൽ അടയാളപ്പെടുത്തിയിട്ടുണ്ട്.
മുസ്സാഫർ നഗർ കലാപം 2013
ഉത്തർപ്രദേശിന്റെ സമീപകാല ചരിത്രത്തിൽ നടന്ന ഏറ്റവും രൂക്ഷതരമായ ഒരു ലഹളയായിരുന്നു ഇതെന്നു പറയപ്പെടുന്നു, അതുകൊണ്ടു തന്നെ കഴിഞ്ഞ 20 കൊല്ലത്തിനിടയിൽ സംസ്ഥാനത്ത് ആദ്യമായി സൈന്യത്തെ വിന്യസിക്കേണ്ടിയും വന്നു. കലാപം തടയുന്നതിൽ വീഴ്ച വരുത്തിയ സംസ്ഥാന മുഖ്യമന്ത്രി അഖിലേഷ് യാദവ് പ്രഥമ ദൃഷ്ട്യാ കുറ്റക്കാരനാണെന്ന് കലാപത്തെക്കുറിച്ചുള്ള കേസുകൾ പരിഗണിക്കുന്നതിനിടെ സുപ്രീം കോടതി അഭിപ്രായപ്പെട്ടിരുന്നു. ആവശ്യമായ സമയത്ത് സംസ്ഥാനത്തിന് വേണ്ട ഉപദേശം നൽകാതിരുന്നതിന് കേന്ദ്ര സർക്കാരിനേയും സുപ്രീം കോടതി കുറ്റപ്പെടുത്തിയിരുന്നു.
തുടക്കം
21 ഓഗസ്റ്റ് 2013ന് മുസ്സാഫർ നഗറിൽ ചെറിയതോതിൽ സംഘർഷം റിപ്പോർട്ട് ചെയ്യപ്പെടുകയും, അതുമായി ബന്ധപ്പെട്ട് പോലീസ് 150 ഓളം പേർക്കെതിരെ കേസെടുക്കുകയും, 14 പേരെ കസ്റ്റഡിയിലെടുക്കുകയും ചെയ്തു. യൂസഫ് ഖുറേഷി എന്നൊരാൾ നടത്തിയ ഫേസ്ബുക്ക് പോസ്റ്റുമായി ബന്ധപ്പെട്ടാണ് കലാപം വീണ്ടും മൂർഛിച്ചത്, ഇയാളെ പോലീസ് പിന്നീട് അറസ്റ്റു ചെയ്യുകയുണ്ടായി. 27 ഓഗസ്റ്റിന് ഷാമ്ലി നഗരത്തിൽ ജാട്ട് സമുദായക്കാരും, മുസ്ലീം സമുദായക്കാരും തമ്മിൽ ഏറ്റുമുട്ടി. ഒരു ചെറിയ ഗതാഗത അപകടത്തെത്തുടർന്നുണ്ടായ വാഗ്വാദങ്ങളാണ് പിന്നീട് വംശീയ സംഘർഷത്തിലേക്കു നയിച്ചതെന്ന് പറയപ്പെടുന്നു. ഇതു കൂടാതെ, ജാട്ട് സമുദായത്തിൽപ്പെട്ട ഒരു പെൺകുട്ടിയെ മുസ്ലിം സമുദായത്തിൽപ്പെട്ട ഒരു യുവാവ് കളിയാക്കിയതുമാണ് പ്രശ്നങ്ങൾക്ക് വഴിവെച്ചതെന്നും ചില വാദങ്ങളുണ്ട്. സച്ചിൻ, ഗൗരവ് എന്നീ പെൺകുട്ടിയുടെ സഹോദരന്മാർ ഇതിനെക്കുറിച്ച്, ഷാനവാസ് ഖുറേഷി എന്ന ആരോപണവിധേയനായ യുവാവിനെ ചോദ്യംചെയ്യുകയും, തുടർന്നുണ്ടായ സംഘർഷത്തിൽ മർദ്ദനത്തിൽ ഖുറേഷി കൊല്ലപ്പെടുകയും ചെയ്തു. തുടർന്ന് സംഭവസ്ഥലത്തു നിന്നും രക്ഷപ്പെട്ടാൻ ശ്രമിച്ച ഈ സഹോദരങ്ങളെ അക്രമാസക്തരായ് മുസ്ലിം ജനക്കൂട്ടം ആക്രമിക്കുകയായിരുന്നു. പെൺകുട്ടിയെ കളിയാക്കിയ സംഭവം നടന്നിട്ടില്ലെന്നും, പകരം സച്ചിൻ, ഗൗരവ് എന്നീ സഹോദരങ്ങൾ ഒരു മോട്ടോർസൈക്കിൾ അപകടവുമായി ബന്ധപ്പെട്ട്, ഷാനവാസ് ഖുറേഷിയുമായി വഴക്കടിക്കുകയും അതിനെതുടർന്ന് ഖുറേഷി കൊല്ലപ്പെടുകയായിരുന്നു എന്നാണ് പോലീസ് രേഖകൾ പറയുന്നത്. കാവാൽ എന്ന ഗ്രാമത്തിൽ താൻ ഇതുവരെ പോയിട്ടില്ലെന്നും, ഷാനവാസ് എന്ന ഒരാളെ അറിയുകപോലുമില്ലെന്നുമാണ് പീഡനത്തിനു വിധേയയായി എന്നു പറയപ്പെടുന്ന പെൺകുട്ടി ദേശീയ മാധ്യമമായ ന്യൂഡെൽഹി ടെലിവിഷനു നൽകിയ ഒരു അഭിമുഖത്തിൽ പറഞ്ഞത്. പോലീസ് തയ്യാറാക്കിയ പ്രഥമ വിവര റിപ്പോർട്ടിൽ സച്ചിൻ സിങും, ഗൗരവ് സിങും മാത്രമാണ് കുറ്റക്കാർ, ഷാനവാസിന്റെ കൊലപാതകമാണ് ഇവരിൽ ആരോപിച്ചിരിക്കുന്ന കുറ്റം. സച്ചിനും, ഗൗരവും ഉൾപ്പെടെ ഏഴോളം പേർ, ഷാനവാസിന്റെ വീട്ടിൽ അതിക്രമിച്ചു കടന്ന്, അയാളെ പുറത്തിറക്കി കത്തിയും, വാളുമുപയോഗിച്ച് കൊലപ്പെടുത്തി എന്നതാണ് കേസ്. ഗൗരവ് ഉൾപ്പെട്ട ഒരു ബൈക്ക് അപകടകേസുമായി ബന്ധപ്പെട്ടാണത്രെ ഈ കൊലപാതകം അരങ്ങേറിയത്.
അലക്കോൽ തടാകം
ഔഷധ സ്വഭാവം
ആധുനിക വൈദ്യശാസ്ത്ര ഗവേഷണഫലങ്ങൾ തടാക ജലത്തിനു രോഗശാന്തി ഗുണങ്ങളുള്ളതായി സ്ഥിരീകരിക്കുന്നു. വരണ്ടതും ചൂടുള്ളതും പുൽമേടുകളിലെ സുഗന്ധമുള്ളതുമായ ഇവിടുത്തെ വായു മനുഷ്യരിൽ മികച്ച ഗുണം ചെയ്യുന്നു. ഭ്രമണപഥത്തിൽ നിന്ന് മടങ്ങിയ ശേഷം ബഹിരാകാശയാത്രികർ പുനരധിവാസം നടത്തുന്നത് അലക്കോലിലെ റിസോർട്ട് പ്രദേശങ്ങളിലാണ്.
മുസ്സാഫർ നഗർ കലാപം 2013
തുടക്കം
എന്നാൽ ഈ സംഭവം രണ്ടു സമുദായക്കാർ തമ്മിലുള്ള കലാപത്തിലാണ് അവസാനിച്ചത്. ഈ സംഘർഷത്തെത്തുടർന്ന് മൂന്നുപേരുടെ മൃതശരീരം പോലീസ് കണ്ടെടുത്തു. പോലീസിന്റെ ഇടപെടൽ കൊണ്ട് സ്ഥിതി താൽക്കാലികമായി നിയന്ത്രണാധീനമായി. സെപ്തംബറിൽ വീണ്ടും സംഘർഷം പൊട്ടിപ്പടരുകയും, ഒരു മാധ്യമപ്രവർത്തകയുൾപ്പടെ 11 പേർ കൊല്ലപ്പെടുകയും ചെയ്തു. സ്ഥിതിഗതികൾ നിയന്ത്രണാധീനമാക്കാൻ പട്ടാളം രംഗത്തിറങ്ങി.
നീർക്കാര
പുറത്തേക്കുള്ള കണ്ണികൾ
വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ
അലക്കോൽ തടാകം
പുറത്തേക്കുള്ള കണ്ണികൾ
വർഗ്ഗം:കസാഖ്സ്ഥാനിലെ തടാകങ്ങൾ
മുസ്സാഫർ നഗർ കലാപം 2013
ജൗലി കനാൽ സംഭവം
മൂന്നു പേർ കലാപത്തിൽ കൊല്ലപ്പെട്ട വിവരം, പെട്ടെന്നു തന്നെ നഗരത്തിൽ പരന്നു. കൂടാതെ, ബഹുജൻ സമാജ്വാദി പാർട്ടിയുടേയും, കോൺഗ്രസ്സിന്റേയും നേതാക്കൾ മുസ്ലിം സമുദായക്കാർ വെള്ളിയാഴ്ച പ്രാർത്ഥനക്കു ശേഷം നടത്തിയ മീറ്റിങുകളിൽ ചെന്ന് കൊല്ലപ്പെട്ടവർക്ക് നീതി ലഭിക്കണമെന്നാവശ്യപ്പെട്ട് പ്രസംഗങ്ങൾ നടത്തുകയുണ്ടായി. ഭാരതീയ ജനതാ പാർട്ടിയിലെ ചില നേതാക്കൾ പ്രകോപനപരമായ ചില പ്രസംഗങ്ങളിലൂടെ, സ്ഥലത്തെ കർഷക സമൂഹത്തെ കലാപങ്ങളിലേക്കിറങ്ങുവാൻ പ്രേരിപ്പിക്കുകയും ചെയ്തു. രണ്ടു സംഭവങ്ങളിലും നേതാക്കൾക്കെതിരേ പോലീസ് കേസെടുക്കുകയുണ്ടായി.
അടുത്ത രണ്ടാഴ്ച, അത്ര ഗുരുതരമല്ലാത്ത രീതിയിലാണെങ്കിൽപോലും, ഇരു വിഭാഗങ്ങൾ തമ്മിൽ സംഘർഷം നിലനിന്നിരുന്നു. സെപ്തംബർ ഏഴിന്, ജൗലി കനാൽ എന്ന സ്ഥലത്തു വെച്ച് ഒരു സമ്മേളനം കഴിഞ്ഞു വരുകയായിരുന്ന 2000 ഓളം വരുന്ന ജാട്ട് സമുദായക്കാരെ, മുസ്ലീമുകൾ ആധുനിക ആയുധങ്ങൾ ഉപയോഗിച്ച് പതിയിരുന്നാക്രമിച്ചു. കൃഷിക്കായി ഉപയോഗിക്കുന്ന ട്രാക്ടറുകളും, സ്വകാര്യ മോട്ടോർബൈക്കുകളും ജനക്കൂട്ടം തീവെച്ചു. ദൃക്സാക്ഷികളുടെ വിവരണമനുസരിച്ച്, അക്രമികൾ ആളുകളെ കൊലപ്പെടുത്തിയശേഷം മൃതദേഹങ്ങൾ സമീപത്തുള്ള ഗംഗാ കനാലിലേക്കു വലിച്ചെറിഞ്ഞു. ആറു മൃതശരീരങ്ങൾ പോലീസ് കണ്ടെടുത്തു, നിരവധി പേരെ കാണാതായിട്ടുണ്ടെന്ന് റിപ്പോർട്ടുകൾ ഉണ്ടായി. മൂന്നു പേരുടെ മൃതദേശങ്ങൾ, അക്രമപ്രദേശത്തു നിന്നും, മൂന്നുപേരുടേത് കനാലിൽ നിന്നുമാണ് കണ്ടെടുത്തത്. നിരവധി പേരെ കാണാതായിട്ടുണ്ടെന്ന് സ്ഥലം സന്ദർശിച്ച ജില്ലാ ജഡ്ജി പ്രസ്താവിച്ചു, എന്നാൽ കാണാതയവർ കൊല്ലപ്പെട്ടിട്ടുണ്ടോ, അതോ അക്രമം നടന്നപ്പോൾ ഗ്രാമം വിട്ടോടിപ്പോയിട്ടുണ്ടോ എന്നന്വേഷിക്കണമെന്നും അദ്ദേഹം അഭിപ്രായപ്പെട്ടു. ജൗലി കനാൽ സംഭവം നടക്കുമ്പോൾ സ്ഥലത്തുണ്ടായ പോലീസുദ്യോഗസ്ഥർ അക്രമികളെ തടയാതെ, വെറുതെ നോക്കി നിൽക്കുകയായിരുന്നുവെന്ന് ദൃക്സാക്ഷികൾ പറയുന്നു. സംഭവത്തിന് ഉത്തരവാദികളായ മുസ്ലിം സമുദായക്കാർക്കെതിരേ പ്രതിഷേധവുമായി ഹൈന്ദവർ രംഗത്തെത്തി. ഇത് കലാപം വീണ്ടും മൂർച്ഛിക്കാൻ ഇടയാക്കി. ഒരു ടി.വി.ലേഖകയും, ഫോട്ടോഗ്രാഫറുമുൾപ്പടെ, 43 പേർ കൊല്ലപ്പെട്ടു. ഇതോടെ, സൈന്യം രംഗത്തിറങ്ങുകയും, മുസ്സാഫർനഗറിലും, പരിസരപ്രദേശങ്ങളിലും കർഫ്യൂ പ്രഖ്യാപിക്കുകയും ചെയ്തു. സൈന്യം നിയന്ത്രണമേറ്റെടുത്തെങ്കിലും, അടുത്ത മൂന്നു ദിവസം കൂടി രംഗം കലുഷിതമായിരുന്നു.
അവലംബം
വർഗ്ഗം:കലാപങ്ങൾ
വിളക്കും വെളിച്ചവും
തോപ്പിൽ ഭാസി കഥ, തിരക്കഥ  സംഭാഷണം എന്നിവ രചിച്ച് പി. ഭാസ്കരൻ സംവിധാനം ചെയ്ത് 1978ൽ പുറത്തിറങ്ങിയ മലയാളചലച്ചിത്രമാണ്വിളക്കും വെളിച്ചവും. പാവമണി നിർമ്മിച്ച ഈ ചിത്രത്തിൽ പ്രേം നസീർ,ഷീല,അടൂർ ഭാസി,പി. ഭാസ്കരൻ തുടങ്ങിയവർ അഭിനയിച്ചു. പി. ഭാസ്കരൻ രചിച്ച വരികൾക്ക് ജി. ദേവരാജൻ സംഗീതം നൽകി.
പാട്ടരങ്ങ്
ഗാനങ്ങൾ :പി. ഭാസ്കരൻ ഈണം : ജി. ദേവരാജൻ
പുറത്തേക്കുള്ള കണ്ണികൾ
വർഗ്ഗം:1978-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:പി. ഭാസ്കരന്റെ ഗാനങ്ങൾ വർഗ്ഗം:പി. ഭാസ്കരൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ഭാസ്കരൻ- ദേവരാജൻ ഗാനങ്ങൾ വർഗ്ഗം:അടൂർ ഭാസി അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ജി വെങ്കിട്ടരാമൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:പാവമണി നിർമ്മിച്ച ചലച്ചിത്രങ്ങൾ
ജെയിൻ കാമ്പിയോൺ
ജെയിൻ എലിസബത്ത് കാമ്പിയോൺ (ജനനം : 1954 ഏപ്രിൽ 30) ഒരു ന്യൂസിലാന്റുകാരിയായ തിരക്കഥാകൃത്തും നിർമ്മാതാവും സംവിധായികയുമാണ്. മികച്ച സംവിധായികക്കുള്ള അക്കാദമി പുരസ്കാരത്തിനായി നാമനിർദ്ദേശം ചെയ്യപ്പെട്ട എക്കാലത്തേയും അഞ്ച് വനിതകളിൽ രണ്ടാമത്തെയാളായിരുന്നു ജെയിൻ കാമ്പിയോൺ. അതുപോലെതന്നെ കാൻസ് ഫിലിം ഫെസ്റ്റിവലിലെ  പാം ഡി’ഓർ പ്രൈസ് ലഭിക്കുന്ന ചരിത്രത്തിലതന്നെ ഇന്നുവരെയുള്ള ഏക വനിതാ സിനിമാനിർമ്മാതാവാണ് അവർ. 1993 ൽ അവർ സംവിധാനം ചെയ്ത ‘ദ പിയാനോ’ എന്ന ചിത്രത്തിനാണ് ഈ സമ്മാനം ലഭിച്ചത്. ഇതേ ചിത്രംതന്നെ ഏറ്റവും മികച്ച യഥാർത്ഥ തിരക്കഥക്കുള്ള അക്കാദമി പുരസ്കാരവും കരസ്ഥമാക്കിയിരുന്നു.
ജീവിതരേഖ
ഒരു നടിയും എഴുത്തുകാരിയും പിന്തുടർച്ചാവകാശിയുമായിരുന്ന എഡിത്തിൻറേയും (മുൻകാലത്ത്, ബെവെർലി ജ്യോർജെറ്റ് ഹന്നാ) ഒരു നാടക, ഓപ്പറ സംവിധായയകനായിരുന്ന റിച്ചാർഡ് എം. കാമ്പിയോണിൻറേയും രണ്ടാമത്തെ പുത്രിയായി ന്യൂസിലാൻറിലെ വെല്ലിംഗണിലാണ് ജെയിൻ കാമ്പിയോൺ ജനിച്ചത്. ജയിൻ കാമ്പിയോണിന്റെ അമ്മ വഴിയുള്ള പ്രപിതാമഹൻ റോബർട്ട് ഹന്നാ, ആൻഡ്രിം ഹൌസ് ഉടമയായിരുന്ന ഷൂ നിർമ്മാതാവായിരുന്നു. അവരുടെ പിതാവ് എസ്ക്ലൂസീവ് ബ്രദറൻ പ്രസ്ഥാനത്തിലുള്ള കുടുംബത്തിൽനിന്നായിരുന്നു. അവരേക്കാൾ ഒന്നരവയസിനു മൂത്ത് അന്ന എന്ന സഹോദരിയോടും ഏഴു വയിസിന് ഇളയതായ മൈക്കൾ എന്ന സഹോദരനുമൊപ്പം ന്യൂസിലാൻറ് തിയേറ്റർ പരിസരത്താണ് ജെയിൻ കാമ്പിയോൺ വളർന്നത്. ജെയിനിന്റെ മാതാപിതാക്കൾ ന്യൂസിലാന്റ് പ്ലെയർ തിയേറ്റർ ഗ്രൂപ്പിന്റെ സ്ഥാപകരായിരുന്നു. ആദ്യകാലത്ത് നാടകം അല്ലെങ്കിൽ അഭിനയം തൊഴിലായി സ്വീകരിക്കുന്നതിനോടു വിമുഖത കാട്ടുകയും വിക്ടോറിയ യൂണിവേഴ്സിറ്റി ഓഫ് വെല്ലിംഗ്ടണിൽനിന്ന്  1975 ൽ അന്ത്രോപോളജിയിൽ ബാച്ചിലർ ബിരുദം കരസ്ഥമാക്കുകയും ചെയ്തു. 1976 ൽ ലണ്ടനിലെ ചെൽസ ആർട്ട് സ്കൂളിൽ ചേർന്ന കാമ്പിയോൺ, യൂറോപ്പിലുടനീളം സഞ്ചരിച്ചിരുന്നു. 1981ൽയൂണിവേഴ്സിറ്റി ഓഫ് സിഡ്നിയിലെ കീഴിലുള്ള സിഡ്നി കോളജ് ഓഫ് ആർട്സിൽനിന്ന് വിഷ്വൽ ആർട്സിൽ (ചിത്രകല) ഗ്രാജ്വേറ്റ് ഡിപ്ലോമ കരസ്ഥമാക്കി. വിദ്യാഭ്യാസം ആർട്ട് സ്കൂളിനെ  അടിസ്ഥാനമാക്കിയായിരുന്നതിനാൽ  കാമ്പിയോൺ, തന്റെ കലാപരമായ ആശയങ്ങളിൽ അയുക്തിക ചിത്രകാരനായിരുന്ന ഫ്രിഡ കാഹ്ലോ, ശിൽപ്പി ജോസഫ് ബ്യൂസ് എന്നിവരുടെ  സ്വാധീനമുണ്ടെന്ന് എടുത്തു പറയാറുണ്ടായിരുന്നു. ഒരു മാദ്ധ്യമമായ പെയിന്റിംഗിന്റെ പരിമിതിയിൽ അതൃപ്തിയാകുകയും സിനിമാ രംഗത്തേയ്ക്കു പ്രവേശിക്കുകയും ചെയ്ത കാമ്പിയോൺ 1980 ൽ ‘ടിഷ്യൂസ്’ എന്ന പേരിൽ തന്റെ ആദ്യ ഹ്രസ്വ ചിത്രം നിർമ്മിക്കുകയും ചെയ്തു. 1981 ൽ അവർ ഓസ്ട്രേലിയൻ ഫിലിം, ടെലിവിഷൻ ആൻറ് റേഡിയോ സ്കൂളിൽ തുടർപഠനം നടത്തുകയും അവിടെവച്ച് കൂടുതൽ ഹ്രസ്വ ചിത്രങ്ങളുടെ സൃഷ്ടി നടത്തുകയും 1984 ൽ അവിടെനിന്നു ബിരുദം നേടുകയും ചെയ്തു.
സിനിമാരംഗം
=അവലംബം =
കിഗെലി അഞ്ചാമൻ
റുവാണ്ടയിലെ അവസാന രാജാവായിരുന്നു ബോൺ ജീൻ ബാപ്തിസ്റ്റ് ണ്ടഹിന്ദുർവ - (Born Jean-Baptiste Ndahindurwa) എന്ന കിഗെലി അഞ്ചാമൻ. ദീർഘകാലം റുവാണ്ടയിൽ അധികാരം കൈയാളിയിരുന്ന തുത്‌സി ന്യൂനപക്ഷവിഭാഗത്തിലെ അവസാന രാജാവായിരുന്നു കിഗെലി.
ആദ്യകാല ജീവിതം
1936 ജൂൺ 29ന് റുവാണ്ടയിലെ രാജാവായിരുന്ന യുഹി മുസിങ്ങയുടെയും മുഖശേമ എന്ന രാജ്ഞിയുടെയും മകനായി ജനിച്ചു.
പുറം കണ്ണികൾ
വർഗ്ഗം:രാജാക്കന്മാർ വർഗ്ഗം:1936-ൽ ജനിച്ചവർ വർഗ്ഗം:ജൂൺ 29-ന് ജനിച്ചവർ വർഗ്ഗം:2016-ൽ മരിച്ചവർ വർഗ്ഗം:ഒക്ടോബർ 16-ന് മരിച്ചവർ
ഷോൺ ബോഡ്രിആർ
ഒരു ഫ്രഞ്ച് തത്ത്വ ചിന്തകനാണ് ഷോൺ ബോഡ്രിആർ.
അവലംബം
വർഗ്ഗം:തത്ത്വചിന്തകർ വർഗ്ഗം:1929-ൽ ജനിച്ചവർ
ഹരി സിംഗ് നൽവാ
സിഖ് സാമ്രാജ്യത്തിന്റെ സിൽഖ് ഖൽസാ ആർമിയുടെ സേനാനായകൻ ആയിരുന്നു ഹരി സിംഗ് നൽവാ (Hari Singh Nalwa (നലുവ) (1791–1837). ഖസൂർ, സിയാൽക്കോട്ട്, അറ്റോക്ക്, മുൾട്ടാൻ, കാഷ്‌മീർ, പെഷവാർ, ജാംറുദ് എന്നിവ കീഴടക്കിയ യുദ്ധങ്ങളാൽ അറിയപ്പെടുന്നു. പാകിസ്താനിലെ ഹരിപൂർ നഗരം ഉണ്ടാക്കിയ ഇദ്ദേഹത്തിന്റെ പേരിലാണ് ആ പട്ടണം അറിയപ്പെടുന്നത്.
അവലംബം
കുറിപ്പുകൾ
അവലംബങ്ങൾ
പുസ്തകങ്ങൾ
റെഡ് സ്പിറ്റിങ്ങ് കോബ്ര
ആഫ്രിക്കയിൽ കാണപ്പെടുന്ന വിഷം ചീറ്റാൻ കഴിവുള്ള മൂർഖൻ ആണ് റെഡ് സ്പിറ്റിങ്ങ് കോബ്ര (Naja pallida).
വിവരണം
3.9 അടിയാണ് വലിപ്പം 4.9 അടിവരെ വലിപ്പം ഉള്ളവയെ അപൂർവ്വമായി കണ്ടെത്തിയിട്ടുണ്ട്.
അവലംബം
https://www.news24.com/News24/Snake-snapping-owner-killed-by-pet-Cobra-20110919
http://www.kingsnake.com/wiki/species.php?id=690
http://www.venomdoc.com/LD50/LD50men.html
സന്ധ്യ എൻ.പി.
ജീവിതരേഖ
കണ്ണൂർ ജില്ലയിലെ അഞ്ചരക്കണ്ടിയിൽ ജനിച്ചു. പുതിയേടത്ത് രാജനും ശ്യാമളയുമാണ് അച്ഛനമ്മമാർ. തലശ്ശേരി ബ്രണ്ണൻ കോളേജിൽ നിന്ന് മലയാളത്തിൽ എം.എ. ബിരുദം നേ‌ടി.
അവലംബം
വർഗ്ഗം:കേരള സാഹിത്യ അക്കാദമി കനകശ്രീ പുരസ്കാരം ലഭിച്ചവർ
നിങ്ങൾ അരണയെ കണ്ടോ?
നിരവധി ദേശീയ അന്താരാഷ്ട്ര പുരസ്കാരങ്ങൾ നേടിയിട്ടുള്ള ഒരു ഡോക്യുമെന്ററിയാണ് നിങ്ങൾ അരണയെ കണ്ടോ? (ഇംഗ്ലീഷ്: Have you seen the arana?). സുനന്ദ ഭട്ട് സംവിധാനം ചെയ്ത ഈ ഡോക്യുമെന്ററി വയനാട്ടിലെ പ്രകൃതിയും ഗ്രാമീണ ആദിവാസി ജീവിതങ്ങളും ആണ് ചർച്ച ചെയ്യുന്നത്.
ഇന്ത്യയിലെ ആദ്യ ബിനാലെ ആയ കൊച്ചി-മുസിരിസ് ബിനാലെ 2012 ൽ ഈ ചിത്രം പ്രദർശിപ്പിച്ചിരുന്നു.
പുരസ്കാരങ്ങൾ
==ഒഫീഷ്യൽ സെലക്ഷൻ ==
പരാമർശം
വർഗ്ഗം:മലയാള ഡോക്യുമെന്ററി ചലച്ചിത്രങ്ങൾ
അനിതാ ഷെയ്ക്ക്
ദക്ഷിണേന്ത്യയിലെ ഒരുസൂഫിഗായികയാണ് മലയാളിയായ അനിതാ ശായിക്. തമിഴ്, കന്നട, തെലുങ്ക്, ഒറിയ, പഞ്ചാബി ഭാഷകളിലായി നിരവധി ചലച്ചിത്രഗാനങ്ങളും സൂഫിഗീതങ്ങളും പാടിയിട്ടുണ്ട്. സൂഫി കവിതകൾക്കൊപ്പം മീരാഭജനും ഗസലും ഖവ്വാലിയും വേദിയിൽ അവതരിപ്പിക്കുന്നു.
ജീവിതരേഖ
തിരുവിതാംകൂർ രാജാക്കൻമാരുടെ അംഗരക്ഷകരായി നൂറ്റാണ്ടുകൾക്കുമുമ്പ് ഹൈദരാബാദിൽനിന്നും എത്തിയ പത്താൻ പരമ്പരയിലുള്ളതാണ് കുടുംബം. മ്യൂസിക്ക്‌ ടീച്ചറും ആകാശവാണിയിൽ ഗ്രേഡഡ് ആർട്ടിസ്റ്റുമായിരുന്ന അമ്മ സിറാജുന്നിസ ബീഗമാണ് ആദ്യഗുരു. അമ്മയ്ക്കു പുറമെ എം.ജി. രാധാകൃഷ്ണൻ, ഡോ. ഓമനക്കുട്ടി, പെരുമ്പാവൂർ ജി. രവീന്ദ്രനാഥ്, പി.ആർ. കുമാരകേരളവർമ, ഗുരു ഉസ്താദ് ദേവ് ദിൻദാർജി തുടങ്ങിയവരായിരുന്നു ഗുരുക്കൻമാർ. 2011-ൽ ഐ.പി.എൽ. കേരള ക്രിക്കറ്റ് ടീമായ കൊച്ചിൻ ടസ്‌ക്കേഴ്‌സിനു വേണ്ടി അനിത രചനയും സംഗീതവും നിർവഹിച്ച വീഡിയോ ആൽബം  ശ്രദ്ധ പിടിച്ചുപറ്റിയിരുന്നു. 2013-ൽ മീരാഭായി, അമീർ ഖുസ്രു, ഫർഹദ് ഷഹ്‌സാദ്, ബാബ ബുല്ലേഷാ, ക്വാസിർ രത്‌നഗിർവി എന്നിവരുടെ തിരഞ്ഞെടുത്ത രചനകൾ ഉൾപ്പെടുത്തിയ സത്‌രംഗീ എന്ന ആൽബം ചെയ്തു. ജലന്ധറിലെ പ്രശസ്തമായ നകോദർമേളയിലും അമൃത്‌സറിലെ ഖൽസാ യൂണിവേഴ്‌സിറ്റിയിലും പാടാൻ അവസരം ലഭിച്ചിട്ടുണ്ട്.
അവലംബം
വർഗ്ഗം:സൂഫി ഗായകർ വർഗ്ഗം:ഗായകർ തരംതിരിച്ച് വർഗ്ഗം:കേരളീയരായ ഗായകർ
സതീഷ് ശർമ്മ
'''സതീഷ് സി. ശർമ്മ''' (ജീവിതകാലം: 11 ഒക്ടോബർ 1947 - 17 ഫെബ്രുവരി 2021) ഒരു ഇന്ത്യൻ രാഷ്ട്രീയ പ്രവർത്തകനായിരുന്നു. ഇന്ത്യൻ നാഷണൽ കോൺഗ്രസ് പാർട്ടിയെ പ്രതിനിധീകരിച്ചിരുന്ന അദ്ദേഹം കേന്ദ്രസർക്കാരിലെ മുൻ അംഗമായിരുന്നു. രാജീവ് ഗാന്ധിയുമായുള്ള അടുപ്പത്തിലൂടെയും അദ്ദേഹത്തിന്റെ മരണശേഷം ഭാര്യയും കോൺഗ്രസ് പാർട്ടിയുടെ യഥാർത്ഥ രാഷ്ട്രീയ ശക്തി കേന്ദ്രവുമായിരുന്ന സോണിയ ഗാന്ധിയുമായുള്ള അടുപ്പത്തിലൂടെയും സതീഷ്‍ ശർമ്മ രാഷ്ട്രീയ ജീവിതത്തിൽ കരുത്തനായിത്തീർന്നു. നെഹ്‌റു-ഗാന്ധി കുടുംബത്തിന്റെയും വോട്ടർമാരുടെയും അഭീഷ്ടപ്രകാരം അദ്ദേഹം കോൺഗ്രസിനുവേണ്ടി ലോക്‌സഭയിലെ സീറ്റുകൾ നിലനിർത്തി.
രാമൻ സുകുമാർ
ഇന്ത്യക്കാരനായ ഒരു പരിസ്ഥിതി ശാസ്ത്രജ്ഞനാണ് രാമൻ സുകുമാർ. ബാംഗ്ലൂർ ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസിലെ സെന്റർ ഫോർ ഇക്കോളജിക്കൽ സയൻസിൽ പ്രൊഫസർ. ആനകൾ, മനുഷ്യ–മൃഗ സംഘർഷം, കാലാവസ്ഥാ വ്യതിയാനം, മഴക്കാടുകളുടെ പരിസ്ഥിതി വിജ്ഞാനം എന്നിവയിൽ പഠനങ്ങൾ നടത്തി നിരവധി ഗവേഷണ പ്രബന്ധങ്ങൾ രചിച്ചിട്ടുണ്ട്.
സതീഷ് ശർമ്മ
സ്വകാര്യ ജീവിതം
1947 ഒക്ടോബർ 11 ന് ഇന്ത്യൻ സംസ്ഥാനമായ തെലുങ്കാനയിലെ സെക്കന്തരാബാദിലാണ് സതീഷ് ശർമ ജനിച്ചത്. ഡെറാഡൂണിലെ കേണൽ ബ്രൌൺ കേംബ്രിഡ്ജ് സ്കൂളിൽ നിന്ന് വിദ്യാഭ്യാസം നേടിയ അദ്ദേഹം പിന്നീട് മിസോറിയിലെ കൻസാസ് സിറ്റിയിൽ പൈലറ്റായി പരിശീലനം നേടിയിരുന്നു. ഫരീദാബാദ് ജില്ലയിലെ പുണ്യ വനമായി അറിയപ്പെടുന്ന ദില്ലി-ഹരിയാനയിലെ മംഗർ ബാനിയിലുള്ള ഗോത്ര ജ്വല്ലറി മ്യൂസിയം സ്ഥാപിക്കുകയും പ്രവർത്തിപ്പിക്കുകയും ചെയ്തിരുന്ന സ്റ്റെർ ശർമയെയാണ് അദ്ദേഹം വിവാഹം കഴിച്ചത്. 2021 ഫെബ്രുവരി 17 ന് ഗോവയിൽ വച്ച് അദ്ദേഹം മരണമടഞ്ഞു.
രാഷ്ടീയ ജീവിതം
1991 ൽ രാജീവ് ഗാന്ധിയുടെ വധത്തിനു ശേഷം അമേഠി നിയോജകമണ്ഡലത്തിൽ നിന്നുള്ള ഉപതിരഞ്ഞെടുപ്പിൽ ലോക്സഭയിലേക്ക് സതീഷ് ശർമ്മ തിരഞ്ഞെടുക്കപ്പെട്ടു. 1993 ജനുവരി മുതൽ 1996 ഡിസംബർ വരെയുള്ള കാലഘട്ടത്തിൽ അദ്ദേഹം പെട്രോളിയം പ്രകൃതി വാതക മന്ത്രിയായിരുന്നു. 1996 ൽ അമേഠിയിൽ നിന്ന് വീണ്ടും ലോക്സഭയിലേക്ക് തിരഞ്ഞെടുക്കപ്പെട്ട അദ്ദേഹം 1998 ൽ അമേതിയിൽ പരാജയപ്പെട്ട ശേഷം 1999 ൽ റായ്ബറേലി മണ്ഡലത്തിൽനിന്ന് വീണ്ടും ലോക്സഭയിലേക്ക് തിരഞ്ഞെടുക്കപ്പെട്ടു.
രാമൻ സുകുമാർ
ജീവിതരേഖ
തമിഴ്നാട്ടിലെ ചെന്നൈയിൽ ജനനം (ഏപ്രിൽ 3, 1955). മദ്രാസ്‌ സർവകലാശാല; ഇന്ത്യൻ ഇൻസ്റ്റിറ്റ്യൂട്ട് ഓഫ് സയൻസ്, ബാംഗ്ലൂർ; പ്രിൻസ്ടൺ സർവകലാശാല എന്നിവിടങ്ങളിൽ പഠനം.
സതീഷ് ശർമ്മ
അവലംബം
വർഗ്ഗം:2021-ൽ മരിച്ചവർ വർഗ്ഗം:1947-ൽ ജനിച്ചവർ വർഗ്ഗം:ഇന്ത്യൻ നാഷണൽ കോൺഗ്രസ് പ്രവർത്തകർ വർഗ്ഗം:മധ്യപ്രദേശിൽ നിന്നും രാജ്യസഭയിൽ അംഗമായവർ
രാമൻ സുകുമാർ
അവലംബം
വർഗ്ഗം:പരിസ്ഥിതി ശാസ്ത്രജ്ഞർ വർഗ്ഗം:ജീവശാസ്ത്രജ്ഞർ
ജാപ്പനീസ് ഉത്സവങ്ങൾ (മറ്റ്സൂരി)
ജപ്പാനിലെ പരമ്പരാഗത ഉത്സവവേളകളാണ് മറ്റ്സൂരി. അതിൽ ചില ഉത്സവങ്ങൾ നൂറ്റാണ്ടുകൾക്കുമുമ്പുണ്ടായിരുന്ന ചൈനീസ് ഉത്സവങ്ങളിൽ നിന്ന് ഉൾതിരിഞ്ഞ് വന്നവയാണ്.അവ പിന്നീട് വലിയ മാറ്റങ്ങൾക്ക് വിധേയമായിട്ടുണ്ട്.
ഏഷ്യയിലെ മറ്റു ജനങ്ങളെ അപേക്ഷിച്ച് ജപ്പാനിലെ ജനങ്ങൾ ലൂണാർ പുതുവർഷം ആഘോഷിക്കാറുണ്ട് (പത്തൊമ്പതാം നൂറ്റാണ്ടിൽ ഇത് വെസ്റ്റേൺ പുതുവർഷമായി മാറിയിരുന്നു, ജനുവരി ഒന്നിനാണ് ഇത് ). എന്നിരുന്നാലും  ജപ്പാനിലെ ചൈന മാതൃസ്ഥലമായവർ, ചില മതസ്ഥരുടെ ദേവാലയങ്ങളും ഇപ്പോഴും ലൂണാർ പുതുവർഷം ആഘോഷിക്കുന്നു. ജപ്പാന്റെ ഏറ്റവും വലിയ ചൈനാടൗണായ യോക്കോഹാന ചൈനാടൗണിലേക്ക് ജപ്പാനിൽ നിന്ന് ഒരുപാട് പേർ ഈ ആഘോഷത്തിൽ പങ്കെടുക്കാൻ വരാറുണ്ട്. നാഗസാക്കി ചൈനാടൗണിൽ നടക്കുന്ന നാഗസാക്കി വിളക്കുത്സവത്തിനും ഇതുപോലെ തിരക്കുണ്ട്.
ഉത്സവത്തിനുള്ളിലെ പരുപാടികൾ
സാധാരണ ഒരൊറ്റ മേളകളാണ് ഉത്സവങ്ങൾ, ഭക്ഷണം സ്റ്റാളുകൾ, വിനോദങ്ങൾ, കാർനിവൽ മത്സരങ്ങൾ എന്നിവയെല്ലാം അതിലുൾപ്പെടുന്നു. ചിലത് അതത് ദേവാലയങ്ങളുടെ ചുറ്റുമായി നടക്കുന്നു. ഹനാബി എന്നറിയപ്പെടുന്ന വെടിക്കെട്ട്  (കരിമരുന്ന് പ്രയോഗം) ഉത്സവവേളകളിൽ വളരെ ജനകീയമാണ്. അർദ്ധനഗ്നരായിക്കൊണ്ട് ജനങ്ങൾ  ഹഡാക്ക മറ്റ്സുരി ആഘോഷിക്കാറുണ്ട്.
പ്രാദേശിക ഉത്സവങ്ങൾ
ഇടത്ത്‌|ലഘുചിത്രം|213x213ബിന്ദു|Big Mikoshi "Yatai" Parade on Miki Autumn Harvest Festival In Miki, Hyogo ആഘോഷങ്ങളേയോ, ഉത്സവങ്ങളേയോ പറയുന്ന ജാപ്പനീസ് വാക്കാണ് മറ്റ്സൂരി  (祭). പ്രധാനമായും, അതത് ദേവാലയങ്ങളാണ് ഈ ആഘോഷങ്ങൾ നടത്താറ്.
എല്ലാ ഉത്സവങ്ങൾക്കും പ്രത്യേക തിയതികളോ നാളുകളോ ഇല്ല. ഓരോ ഇടത്തേയും ഉത്സവങ്ങളുടെ തിയ്യതിയും, രീതിയും വ്യത്യാസമുണ്ട്. പക്ഷെ സെറ്റ്സുബോൺ, ഒബോൺ എന്നീ പരമ്പരാഗത ആഘോഷ ദിനങ്ങളിൽ വ്യത്യസ്ത ഉത്സവങ്ങൾ ഒത്തുകൂടാറുണ്ട്. മിക്കവാറും എല്ലാ പ്രാദേശിക ഇടങ്ങൾക്കും വേനൽക്കാലത്തിന് ശേഷമോ, ശരൽക്കാലത്തിന് മുമ്പോ (സെപ്തംബർ, ഒക്ടോബർ) ആയി ഒരു മറ്റ്സൂരി എങ്കിലും ആഘോഷിക്കാറുണ്ട്. കൊയ്ത്തുകാലത്തിന്റെ ആഘോഷവേളകളാണ് ഇത്തരത്തിൽ വലിയ മറ്റ്സൂരികളായി രൂപപ്പെട്ടത്.
ഭീമാകരാമായ പാറിനടക്കുന്ന ബലൂണുകൾ വലിയ മറ്റ്സൂരികളിൽ കാണാറുണ്ട്. അതത് അയൽപക്കങ്ങളാണ് ഇത് തയ്യാറാക്കുക, അത്തരം അയൽപ്പക്കങ്ങളെ മാച്ചി എന്നാണ് പറയുന്നത്. ഇതനുസരിച്ച് അതത് പ്രദേശങ്ങളിലെ കാമി -യെ (അഥവ ദൈവങ്ങൾ) മികോഷിയിലേക്ക് (പുണ്യ പല്ലക്കുകൾ) ആവാഹിച്ച്   അവിടത്തെ ജനങ്ങൾ തോളുകളിലേറ്റി തെരുവുകൾ തോറും നടക്കുന്നു.
ടക്കോയോക്കി പോലുള്ള ഭക്ഷണ വിഭവങ്ങൾ വിൽക്കുന്ന ബൂത്തുകൾ, ഗോൾഡ്ഫിഷ് സ്കൂപ്പിംഗ്, കരോക്കെ മത്സരങ്ങൾ, സുമോ മാച്ചുകൾ എന്നിവയും മറ്റ്സൂരികളിൽ കാണാം. ജലാശയങ്ങൾക്കടുത്താണ് മറ്റ്സൂരികളെങ്കിൽ ബോട്ടുകൾ വാടകക്ക് കൊടുക്കുന്നതും ആഘോഷങ്ങളാണ്.
ഹിമേജി യുടെ നാദ നൊ കെൻക മറ്റ്സൂരി, ഹിരോസാക്കി യുടെ നെപൂട്ട മറ്റ്സൂരി എന്നിവ ടെലിവിഷനുകളിൽ സംപ്രേഷണം ചെയ്യാറുണ്ട്.
പ്രശസ്തമായ മറ്റ്സൂരികൾ
ലഘുചിത്രം|[[ക്യോട്ടോ|ക്യോത്തോ യിലെ ആഓഐ മറ്റ്സൂരി]] ലഘുചിത്രം|ക്യോത്തോ യിലെ ഗ്യോൺ മറ്റ്സൂരി ലഘുചിത്രം|ഒസാക്ക യിലെ ടെൻജിൻ മറ്റ്സൂരി ലഘുചിത്രം|ആഒമോരി യിലെ നെബൂത്ത ഉത്സവം ലഘുചിത്രം|അകീത്ത യിലെ കാൻതോ ലഘുചിത്രം|ആഇച്ചി, റ്റ്സൂഷിമ യിലെ തെന്നോ മറ്റ്സൂരി ലഘുചിത്രം|ഹിമേജി യിലെ നാദ നൊ കെൻക മറ്റ്സുരിയുടെ മികോഷി ഫൈറ്റിംഗ് ലഘുചിത്രം|ഭക്ഷണവും, കളിപ്പാട്ടങ്ങളും, വിൽക്കുന്ന ജപ്പാനിലെ  ഉത്സവങ്ങളിലെ സ്റ്റാളുകൾ വലത്ത്‌|ലഘുചിത്രം|220x220ബിന്ദു|വാക്കകുസ യാമായാക്കി: വാക്കകുസായാമ മലകളിലെ പുൽനിരകളെ തീയിട്ടുകൊണ്ട്  വർഷത്തിലൊരിക്കൽ നടക്കുന്ന ഒരു ഉത്സവം.
സാപ്പോറോ മഞ്ഞുത്സവം (ഹൊക്കായ്ദോ)
ഫെബ്രുവരി ആദ്യവാരത്തിൽ സാപ്പോറെയിൽ വച്ച് നടക്കുന്ന ഏറ്റവും വലിയ ഉത്സവങ്ങളിൽ ഒന്നാണ്  സാപ്പോറോ മഞ്ഞുത്സവം. 1950 കളിൽ അവിടത്തെ ഹൈസ്ക്കൂൾ വിദ്യാർത്ഥികൾ ഒദോരി പാർക്കിൽ മഞ്ഞ് മനുഷ്യരെ ഉണ്ടാക്കുക പതിവായിരുന്നു. അതിൽ നിന്ന് രൂപപ്പെട്ട് വന്നതാണ് ഈ ഉത്സവം. ഈ വേദി ഇപ്പോൾ വളരെയധികം കച്ചവടവത്കരിക്കപ്പെട്ടിരിക്കുന്നു. ഉത്സവത്തോടനുബന്ധിച്ച് ഡസൻകണക്കിന് വലിയ മഞ്ഞുരൂപങ്ങളും, നൂറോളം ചെറിയ രൂപങ്ങളും ഉണ്ടാക്കുന്നു. മറ്റ് വിവിധ പരുപാടികളും ഇവിടെ നടക്കാറുണ്ട്.
ലേക്ക് ഷിക്കോത്സു മഞ്ഞുത്സവം
363 മീറ്റർ ആഴമുള്ള ഐസില്ലാത്ത വടക്ക് കിഴക്കുള്ള നദിയാണ് ലേക്ക് ഷിക്കോത്സു. മഞ്ഞ് മൂടിയിരിക്കുന്ന  അതിനുള്ളിൽ നിറഞ്ഞുനിൽക്കുന്ന പച്ചപ്പുള്ള ഗുഹയാണ് പ്രത്യേകത. ജനുവരി അവസാനം മുതൽ ഫെബ്രുവരി പകുതി വരെയാണ് ഈ ഉത്സവം. വലുതം ചെറുതുമായ മഞ്ഞുരൂപങ്ങൾ ഇതിനോടുഭാഗമായി ഉണ്ടാക്കുന്നു. രാത്രിയിൽ ആ മഞ്ഞുരൂപങ്ങൾ നിറങ്ങളോടുകൂടി പ്രകാശിക്കുന്നു. ഉത്സവത്തോടനുബന്ധിച്ച് ഹനാബിയും (വെടിക്കെട്ട്) നടക്കാറുണ്ട്. ഉത്സവത്തിൽ ആർക്കും പങ്കെടുക്കാം. അമാസാക്കെ (ചൂടുള്ള മദ്യം) ഇവിടെ ലഭ്യമാണ്.
ലേക്ക് തൊവാദ മഞ്ഞുത്സവം
ഫെബ്രുവരി തുടക്കത്തിൽ യാസുമിയ നഗരത്തിലാണ് ഈ ഉത്സവം നടക്കുന്നത്. ലേക്ക് തൊവാദയുടെ തെക്ക് ഭാഗത്തായിട്ടാണ് ഈ ഉത്സവം അരങ്ങേറുക. എല്ലാദിവസവും ഉത്സവം തുറന്നിരിക്കുന്നു, പക്ഷെ വൈകുന്നേരം അഞ്ചുമണിക്കാണ് സ്നോ മേസ്, ജാപ്പനീസ് ഇഗ്ലു , ആഒമാരി , അക്കീത്ത എന്നിയിടങ്ങളിലെ ഭക്ഷണം, എന്നിവ ഉണ്ടാകു. ഐസ് സ്റ്റേജിൽ ഉത്സവത്തോടനുബന്ധിച്ച് ഹനാബിയും ഉണ്ട്.
ആൻ റാസ്മുസ്സൻ
ലഘുചിത്രം| ആൻ റാസ്മുസ്സൻ അമേരിക്കയിലെ ഒരു വംശീയ സംഗീത ഗവേഷകയും അധ്യാപികയുമാണ് ആൻ. കെ റാസ്മുസ്സൻ. 1959- ലാണ് അവരുടെ ജനനം. അറബ് സംഗീതം, ഇസ്‌ലാമിലെ ആചാരങ്ങൾ, അറബ് കലകൾ എന്നിവയിൽ ആൻ പ്രത്യേകം ശ്രദ്ധ ചെലുത്തുന്നു. 1994 മുതൽ വില്യം & മേരി മിഡിൽ ഈസ്റ്റേൺ സംഗീത മേളയുടെ ഡയറക്ടറാണ് ആൻ റാസ്മുസ്സൻ. പ്രൊഫസർ ഓഫ് മിഡിൽ ഈസ്റ്റേൺ സ്റ്റഡീസ് എന്ന വിശേഷണത്തിലും അവർ അറിയപ്പെടുന്നു.
ജീവിതരേഖ
നോർത്ത് വെസ്റ്റേൺ യൂണിവേഴ്സിറ്റിയിൽ നിന്ന് ബി.എ കരസ്ഥമാക്കിയ ശേഷം ആൻ റാസ്മുസ്സൻ, ഡെൻവർ യൂണിവേഴ്സിറ്റിയിൽ നിന്ന് എം.എ യും ലോസ് ഏഞ്ചൽസിലെ കാലിഫോർണിയ യൂണിവേഴ്സിറ്റിയിൽ നിന്ന് പി.എച്ച്.ഡി യും നേടി. എത്നോമ്യൂസിക്കോളജി എന്ന വിഭാഗത്തിലാണ് ആൻ റസ്മുസ്സാന് പി.എച്ച്.ഡി ലഭിച്ചത്.
എത്നോമ്യൂസിക്കോളജി, ഏഷ്യൻ മ്യൂസിക്, പോപ്പുലർ മ്യൂസിക്, അമേരിക്കൻ മ്യൂസിക്, ദി വേൾഡ് ഓഫ് മ്യൂസിക്, ദി ഗാർലൻഡ് എൻസൈക്ലോപീഡിയ ഓഫ് വേൾഡ് മ്യൂസിക്, ഹാർവാർഡ് ഡിക്ഷണറി ഓഫ് മ്യൂസിക് എന്നിവയുൾപ്പെടെ നിരവധി ജേണലുകളിൽ ആൻ റാസ്മുസ്സന്റെ ലേഖനങ്ങൾ പ്രസിദ്ധീകരിക്കപ്പെടാറുണ്ട്. അമേരിക്കൻ ഐക്യ നാടുകളിലെ കുടിയേറ്റ സമൂഹങ്ങളുടെ സംഗീതത്തെ കുറിച്ച് പഠനം നടത്തിയ ആൻ, തദ്വിഷയകമായി നാല് സിഡികളിലായി ഡോക്യുമെന്ററി പുറത്തിറക്കിയിരുന്നു. വിവിധ സാംസ്കാരിക വിഭാഗങ്ങൾ തമ്മിലെ സഹകരണവും കലകളുടെ സാകല്യവും ലക്ഷ്യ വെച്ച് പ്രവർത്തിക്കുന്ന ഫുൾബ്രൈറ്റിലെ സീനിയർ സ്കോളർ ആയിരുന്ന ആൻ റാസ്മുസ്സൻ, സൊസൈറ്റി ഫോർ എത്നോമ്യൂസിക്കോളജി എന്ന കൂട്ടായ്മയുടെ സ്ഥാപനത്തിൽ പങ്ക് വഹിച്ചിരുന്നു. സംഘത്തിന്റെ വൈസ് പ്രസിഡന്റായി സേവനം അനുഷ്ഠിച്ചിട്ടുണ്ട്. എത്നോമ്യൂസിക്കോളജി ശാഖയിൽ ആഗോള തലത്തിൽ തന്നെ പ്രശസ്തമായ മൂന്ന് സംഘടനകളിലൊന്നാണ് സൊസൈറ്റി ഫോർ എത്നോമ്യൂസിക്കോളജി.